REFACTO AF injektiokuiva-aine ja liuotin, liuosta varten, esitäytetty ruisku 500 IU, 1000 IU, 2000 IU, 3000 IU\nReFacto AF 250 IU injektiokuiva-aine ja liuotin, liuosta varten, esitäytetyssä ruiskussa\nReFacto AF 500 IU injektiokuiva-aine ja liuotin, liuosta varten, esitäytetyssä ruiskussa\nReFacto AF 1000 IU injektiokuiva-aine ja liuotin, liuosta varten, esitäytetyssä ruiskussa\nReFacto AF 2000 IU injektiokuiva-aine ja liuotin, liuosta varten, esitäytetyssä ruiskussa\nReFacto AF 3000 IU injektiokuiva-aine ja liuotin, liuosta varten, esitäytetyssä ruiskussa\nmoroktokogi alfa (rekombinantti ihmisen hyytymistekijä VIII)\nMitä ReFacto AF on ja mihin sitä käytetään\nMitä sinun on tiedettävä, ennen kuin käytät ReFacto AF -valmistetta\nMiten ReFacto AF -valmistetta käytetään\nReFacto AF -valmisteen säilyttäminen\nReFacto AF -valmisteen sisältämä vaikuttava aine on moroktokogi alfa, ihmisen hyytymistekijä VIII. Veressä hyytymistekijä VIII:a tarvitaan veren hyytymiseen ja verenvuodon loppumiseen. Hemofilia A -potilailla (synnynnäinen tekijä VIII:n puutos) ei ole hyytymistekijä VIII:a tai se ei toimi riittävästi.\nReFacto AF -valmistetta käytetään verenvuotojen hoitoon ja ehkäisyyn aikuisilla ja kaikenikäisillä lapsilla (mukaan lukien vastasyntyneet), joilla on hemofilia A.\nÄlä käytä ReFacto AF -valmistetta\njos olet allerginen moroktokogi alfalle tai tämän lääkkeen jollekin muulle aineelle (lueteltu kohdassa Pakkauksen sisältö ja muuta tietoa).\nJos olet tästä epävarma, kysy lääkäriltäsi.\nKeskustele lääkärin tai apteekkihenkilökunnan kanssa ennen kuin käytät ReFacto AF -valmistetta\njos sinulla esiintyy allergisia reaktioita. Allergisten reaktioiden merkkejä voivat olla esimerkiksi hengitysvaikeudet, hengenahdistus, turvotus, nokkosihottuma, kutina, puristava tunne rinnassa, hengityksen vinkuna ja alhainen verenpaine. Anafylaksia on vakava allerginen reaktio, joka voi aiheuttaa nielemisvaikeuksia ja/tai hengitysvaikeuksia, punaiset ja turvonneet kasvot ja/tai kädet. Jos sinulla esiintyy mitä tahansa näistä merkeistä, lopeta infuusio heti ja ota yhteyttä lääkäriin tai hakeudu välittömästi ensiapuun. Vakavien allergisten reaktioiden tapauksessa tulee harkita vaihtoehtoista hoitoa.\ninhibiittorien (vasta-aineiden) muodostuminen on tunnettu komplikaatio, joka voi kehittyä minkä tahansa tekijä VIII-lääkkeen käytön aikana. Etenkin suurina pitoisuuksina esiintyessään nämä inhibiittorit estävät hoitoa vaikuttamasta oikein, ja sinua tai lastasi seurataan huolellisesti inhibiittorien kehittymisen varalta. Kerro lääkärille heti, jos verenvuotosi tai lapsesi verenvuoto ei ole hallittavissa ReFacto AF -valmisteella.\njos verenvuotosi ei lopu odotetusti, ja ota yhteyttä lääkäriisi tai hakeudu välittömästi ensiapuun.\nMuut lääkevalmisteet ja ReFacto AF\nReFacto AF -hoidolla ei ole haitallista vaikutusta ajokykyyn ja koneidenkäyttökykyyn.\nReFacto AF sisältää natriumia\nKäyttökuntoon valmistettuna ReFacto AF sisältää 1,27 mmol (tai 29 mg) natriumia (ruokasuolan toinen ainesosa) per esitäytetty ruisku. Tämä vastaa 1,5 %:a suositellusta natriumin enimmäisvuorokausiannoksesta aikuiselle. Voit painosi ja ReFacto AF ‑annostuksen perusteella saada vuorokaudessa useita esitäytettyjä ruiskuja. Tämä on otettava huomioon, jos noudatat vähäsuolaista ruokavaliota.\nReFacto AF -hoidon saa aloittaa vain lääkäri, jolla on kokemusta hemofilia A:ta sairastavien potilaiden hoidosta. Lääkärisi päättää kuinka suuri annos ReFacto AF -valmistetta sinulle annetaan. Annoksen suuruus ja hoidon kesto riippuvat yksilöllisestä tekijä VIII:n korvaushoidon tarpeestasi. ReFacto AF annetaan usean minuutin pituisena injektiona laskimoon. Potilas tai tämän hoitaja voi antaa ReFacto AF -injektioita, jos hän on saanut siihen asianmukaisen koulutuksen.\nHoitosi kuluessa lääkärisi saattaa päättää muuttaa sinulle annettavaa ReFacto AF -valmisteen annosta.\nOta yhteys terveydenhoidon ammattilaiseen ennen matkalle lähtöä. Pidä aina matkoilla mukanasi riittävästi tekijä VIII ‑valmistetta siltä varalta, että tarvitset matkalla hoitoa.\nOn suositeltavaa, että kirjoitat muistiin pakkauksen päällä olevan valmisteen kauppanimen ja eränumeron joka kerta kun käytät ReFacto AF -valmistetta. Esitäytetyssä ruiskussa on etikettitarra, jota voit käyttää eränumeron kirjaamiseen kalenteriisi tai minkä tahansa haittavaikutuksen raportoimiseen.\nKäyttöönvalmistus ja annostelu\nAlla mainitut toimenpiteet ovat esitäytetyssä ruiskussa olevan ReFacto AF -valmisteen käyttöönvalmistuksen ja annostelun ohjeita. Potilaiden tulee noudattaa lääkäriensä antamia erityisiä käyttöönvalmistuksen ja annostelun ohjeita.\nReFacto AF annetaan laskimoinfuusiona (i.v.) sen jälkeen kun se on tehty käyttökuntoon. Esitäytetyssä ruiskussa on kaksi kammiota, joista toinen sisältää ReFacto AF ‑kylmäkuivattua injektiokuiva-ainetta ja toinen liuotinta [9 mg/ml (0,9 %) natriumkloridiliuos]. Tässä ohjeessa laitteesta käytetään nimitystä esitäytetty ruisku.\nKäytä käyttöönvalmistukseen vain rasiassa olevaa esitäytettyä ruiskua. Annosteluun voidaan käyttää muitakin steriilejä kertakäyttöruiskuja.\nReFacto AF -valmistetta ei saa sekoittaa muihin infuusionesteisiin.\nHuom: Jos infuusioon on tarkoitus käyttää useampi kuin yksi ReFacto AF ‑esitäytetty ruisku, jokainen niistä tulee valmistaa käyttökuntoon ohjeiden mukaisesti. Käyttövalmiit liuokset voidaan vetää kustakin ruiskusta käyttämällä yhtä isoa (10 ml tai isompi) luer-lukollista ruiskua (ei sisälly pakkaukseen) (ks. kohta Lisäohjeita).\nPese aina kädet ennen injektionesteen valmistusta ja antoa.\nKäyttökuntoon saattamisessa tulee noudattaa aseptista (puhdasta ja hygienista) tekniikkaa.\nKaikki valmisteen käyttökuntoon saattamisessa ja annostelussa käytettävät ainesosat tulee käyttää mahdollisimman pian steriilien pakkausten avaamisen jälkeen, jotta ilma-altistus on mahdollisimman lyhyt.\nAnna esitäytetyn ruiskun lämmetä huoneenlämpöiseksi.\nAvaa ReFacto AF ‑esitäytetty ruiskupakkaus ja aseta osat puhtaalle tasolle. Varmista, että kaikki tarvikkeet ovat saatavilla.\nTartu männänvarteen kuvan mukaisella tavalla. Työnnä männänvarsi tiukasti kiinni ReFacto AF ‑esitäytetyn ruiskun suuaukkoon kiertämällä myötäpäivään, kunnes tunnet kevyen vastustuksen (noin kaksi kierrosta).\nKoko valmistusprosessin ajan ReFacto AF ‑esitäytetty ruisku on pidettävä pystyasennossa (siten että valkoinen injektiokuiva-aine on kirkkaan liuoksen yläpuolella), jotta valmistetta ei vuotaisi.\nPidä esitäytetty ruisku pystyasennossa ja väännä valkoista sinettiä oikealta vasemmalle (tai murra se varovasti), jolloin korkin lävistys katkeaa ja alta paljastuu ReFacto AF ‑esitäytetyn ruiskun harmaa kuminen kärkikorkki.\nPoista sininen venttiilikorkki pakkauksestaan.\nPidä edelleen ReFacto AF ‑esitäytetty ruisku pystyasennossa ja korvaa harmaa kuminen kärkikorkki sinisellä venttiilikorkilla. Venttiilikorkissa on pieniä reikiä, joista ilma pääsee ulos estäen paineen muodostumista. Vältä koskettamasta ruiskun avointa päätä tai sinistä venttiilikorkkia.\nPaina hitaasti ja varovasti männänvartta, kunnes esitäytetyn ruiskun sisällä olevat kaksi mäntää kohtaavat, jolloin liuotin kulkeutuu ReFacto AF ‑injektiokuiva-ainetta sisältävään yläkammioon.\nHuom. Älä paina männänvartta liian voimakkaasti, jotta neste ei tule ulos ruiskun kärjestä.\nPidä edelleen ReFacto AF ‑esitäytetty ruisku pystyasennossa ja pyöritä ruiskua varovasti useita kertoja, kunnes kuiva-aine on liuennut.\nTarkista lopullinen liuos hiukkasten ja värimuutosten varalta. Liuoksen tulee olla kirkasta tai hieman sameaa ja väritöntä. Esitäytetty ruisku on hävitettävä, jos liuoksessa havaitaan hiukkasia tai värimuutoksia.\nPidä edelleen ReFacto AF ‑esitäytetty ruisku pystyasennossa ja paina hitaasti männänvartta, kunnes lähes kaikki ilma on poistunut (ylä)kammiosta.\nReFacto AF on infusoitava 3 tunnin kuluessa valmistamisesta tai esitäytetyn ruiskun harmaan kärkikorkin poistamisesta.\nJos et käytä ReFacto AF ‑liuosta heti, säilytä ruisku pystyasennossa sinisellä venttiilikorkilla suljettuna, kunnes olet valmis käyttämään liuoksen. Käyttökuntoon saatettu liuos säilyy huoneenlämmössä enintään kolme tuntia. Jos et ole käyttänyt liuosta kolmen tunnin kuluessa, hävitä se.\nLääkäri tai hoitohenkilökunta opastaa sinulle oikean ReFacto AF -valmisteen käytön. Kun opit annostelemaan lääkkeen itse, voit seurata tämän pakkausselosteen ohjeita.\nReFacto AF annostellaan infuusiona laskimoon (i.v.) sen jälkeen kun se on tehty käyttökuntoon sekoittamalla injektiokuiva-aine ja liuotin [9 mg/ml (0,9 %) natriumkloridiliuos]. Käyttökuntoon saattamisen jälkeen ReFacto AF on tarkistettava hiukkasten ja värimuutosten varalta ennen antoa.\nReFacto AF tulee antaa käyttämällä tähän pakkaukseen kuuluvia infuusiovälineitä, ellei lääkäri tai hoitohenkilökunta toisin opasta.\nPoista sininen venttiilikorkki ja kiinnitä infuusioletkusto ReFacto AF ‑esitäytettyyn ruiskuun.\nKäytä kiristyssidettä ja valmistele injektiopaikka pyyhkimällä iho pakkauksessa mukana olevalla alkoholitupolla perusteellisesti.\nPoista neulan suojus ja laita infuusioletkustossa oleva siipineula laskimoon lääkärisi ohjeiden mukaisesti. Poista kiristysside. Käyttökuntoon saatettu ReFacto AF injisoidaan laskimonsisäisesti usean minuutin aikana. Lääkärisi saattaa muuttaa sinulle suositeltua infuusionopeutta, jos infuusio tuntuu epämukavalta. Keskustele laskimoinjektioiden antamisesta lääkärin tai hoitohenkilökunnan kanssa. Älä yritä annostella lääkettä itse, jos et ole saanut siihen opastusta.\nKäyttökuntoon saatettua ReFacto AF ‑liuosta ei saa sekoittaa tai antaa saman infuusiolaitteiston kautta muiden lääkevalmisteiden kanssa.\nKun olet annostellut ReFacto AF -liuoksen, irrota infuusiovälineet ja hävitä ne. Infuusiovälineisiin jäävällä lääkemäärällä ei ole merkitystä hoidon kannalta.\nHuom. Hävitä kaikki käyttämättä jäänyt liuos, tyhjä esitäytetty ruisku sekä käytetyt välineet asianmukaiseen, lääketieteellisen jätteen hävittämiseen tarkoitettuun säiliöön, sillä nämä materiaalit saattavat vahingoittaa muita, jos niitä ei ole kunnolla hävitetty.\nOn suositeltavaa, että kirjoitat muistiin valmisteen pakkauksen päällä olevan eränumeron joka kerta kun käytät ReFacto AF -valmistetta. Esitäytetyssä ruiskussa on etikettitarra, jota voit käyttää eränumeron kirjaamiseen.\nUseampien ReFacto AF ‑esitäytettyjen ruiskujen valmistaminen käyttämällä yhtä isoa (10 ml tai isompi) luer-lukollista ruiskua (ei sisälly pakkaukseen)\nAlla olevat ohjeet koskevat useampien ReFacto AF ‑esitäytettyjen ruiskujen valmistamista käyttämällä yhtä isoa (10 ml tai isompi) luer-lukollista ruiskua.\nValmista kaikki ReFacto AF ‑esitäytetyt ruiskut yllä olevien käyttökuntoon saattamista koskevien ohjeiden mukaisesti (ks. Käyttöönvalmistus ja annostelu).\nPidä ReFacto AF ‑esitäytetty ruisku pystyasennossa ja paina hitaasti männänvartta, kunnes lähes kaikki ilma on poistunut lääkeainekammiosta.\nPoista ruiskuliitin (luer-to-luer) kuorestaan (ei sisälly pakkaukseen).\nLiitä steriili 10 ml:n (tai isompi) luer-lukollinen ruisku ruiskuliittimen suuaukkoon (porttiin) ja ReFacto AF ‑esitäytetty ruisku vastapäiseen porttiin.\nPidä ReFacto AF ‑esitäytetty ruisku päällimmäisenä ja paina männänvartta hitaasti, kunnes koko sisältö on valunut 10 ml:n (tai isompi) luer-lukolliseen ruiskuun.\nIrrota tyhjä ReFacto AF ‑esitäytetty ruisku ja toista yllä olevat kohdat Miten valmistetta käytetään ja Mahdolliset haittavaikutukset muille käyttökuntoon saatetuille ruiskuille.\nIrrota ruiskuliitin (luer-to-luer) 10 ml:n (tai isompi) luer-lukollisesta ruiskusta ja kiinnitä infuusioletkusto aiemmin mainittujen annostelua koskevien ohjeiden mukaisesti [ks. Annostelu (Laskimoinfuusio)].\nJos käytät enemmän ReFacto AF -valmistetta kuin sinun pitäisi\nTarkista annostusohjeet lääkäriltä tai apteekista, jos olet epävarma.\nJos lopetat ReFacto AF -valmisteen käytön\nÄlä lopeta ReFacto AF -valmisteen käyttämistä ennen kuin olet keskustellut lääkärisi kanssa.\nJos vakavia, äkillisiä allergisia (anafylaktisia) reaktioita ilmaantuu, infuusion anto täytyy lopettaa välittömästi. Sinun on otettava yhteyttä lääkäriisi välittömästi, jos sinulla esiintyy mitä tahansa seuraavista, varhaisista allergisten reaktioiden merkeistä:\nihottuma, nokkosihottuma, paukamat, yleistynyt kutina\nhuulten ja kielen turpoaminen\nhengitysvaikeudet, hengityksen vinkuna, puristava tunne rinnassa\nyleinen huonon olon tunne\nheitehuimaus ja tajunnan menetys\nVakavat oireet, kuten hengitysvaikeudet ja (lähes) pyörtyminen, vaativat välitöntä hoitoa. Vakavat, äkilliset allergiset (anafylaktiset) reaktiot ovat melko harvinaisia (voivat ilmaantua enintään 1 käyttäjälle 100:sta).\nLapsille, jotka eivät ole aiemmin saaneet tekijä VIII -lääkkeitä, kehittyy hyvin yleisesti (yli yhdellä potilaalla 10:stä) inhibiittoreita eli vasta-aineita (ks. kohta Mitä sinun on tiedettävä ennen valmisteen käyttöä). Riski on kuitenkin melko harvinainen (alle yhdellä potilaalla 100:sta), jos potilas on saanut aiemmin tekijä VIII -hoitoa (yli 150 hoitopäivää). Tällöin lääkityksesi tai lapsesi lääkitys voi lakata vaikuttamasta oikein, ja sinulla tai lapsellasi voi esiintyä jatkuvaa verenvuotoa. Jos näin käy, lääkäriin on otettava heti yhteyttä.\nHyvin yleiset haittavaikutukset (voi ilmaantua useammalle kuin 1 käyttäjälle kymmenestä)\nvasta-aineiden kehittyminen potilaille, joita ei ole koskaan aiemmin hoidettu hyytymistekijä VIII -valmisteilla\nYleiset haittavaikutukset (voi ilmaantua enintään 1 käyttäjälle kymmenestä)\nheikentynyt ruokahalu, ripuli, oksentelu, vatsakipu, pahoinvointi\nnokkosihottuma, kutina, ihottuma\nvilunväreet, reaktio katetrin pistoskohdassa\ntietyt verikokeet voivat antaa viitteitä tekijä VIII:aa vastaan tuotettujen vasta-aineiden lisääntymisestä.\nMelko harvinaiset haittavaikutukset (voi ilmaantua enintään 1 käyttäjälle sadasta)\nvasta-aineiden kehittyminen potilaille, joita on aiemmin hoidettu hyytymistekijä VIII –valmisteilla (alle 1 käyttäjälle sadasta)\ntunnottomuus, uneliaisuus, makuaistin muutokset\nrintakipu, sydämen tiheälyöntisyys, sydämen tykytys\nalhainen verenpaine, veritulppaan liittyvä kipu ja punoitus verisuonissa, punastelu\nheikkous, pistoskohdan reaktiot mukaan lukien kipu\nsydänentsyymiarvojen lievä suureneminen\nmaksaentsyymiarvojen suureneminen, bilirubiiniarvojen suureneminen.\nÄlä käytä tätä lääkettä ulkopakkauksessa ja esitäytetyn ruiskun myyntipäällysmerkinnöissä mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.\nSäilytä ja kuljeta kylmässä (2 °C–8 °C). Ei saa jäätyä, jotta esitäytetty ruisku ei vahingoitu.\nKäyttömukavuuden vuoksi lääkevalmiste voidaan siirtää kertaalleen korkeintaan 3 kuukauden ajaksi huoneenlämpöön (alle 25 °C). Tämän huoneenlämmössä säilytysajanjakson lopussa tuotetta ei saa laittaa takaisin kylmäsäilytykseen, vaan se on hävitettävä. Kirjoita muistiin ulkopakkaukseen se päivämäärä, jolloin ReFacto AF poistettiin kylmäsäilytyksestä ja laitettiin huoneenlämpöön (alle 25 °C). Valolta suojaamiseksi säilytä esitäytetty ruisku ulkopakkauksessa.\nKäytä valmistettu liuos 3 tunnin kuluessa valmistamisesta tai harmaan kärkikorkin poistamisesta.\nLiuos on kirkas tai hiukan samea ja hajuton. Älä käytä tätä lääkettä, jos huomaat että se on sameaa tai siinä näkyy hiukkasia.\nMitä ReFacto AF sisältää\nVaikuttava aine on moroktokogi alfa (rekombinantti hyytymistekijä VIII). Kukin ReFacto AF -esitäytetty ruisku sisältää 250, 500, 1000, 2000 tai 3000 IU moroktokogi alfaa.\nEsitäytetyssä ruiskussa on mukana myös liuotin [9 mg/ml (0,9 %) natriumkloridiliuos] moroktokogi alfan käyttökuntoon saattamista varten.\nMuut aineet ovat sakkaroosi, kalsiumklorididihydraatti, L-histidiini, polysorbaatti 80 ja natriumkloridi (ks. kohta Mitä sinun on tiedettävä ennen valmisteen käyttöä ReFacto AF sisältää natriumia).\nMukana olevan liuottimen [natriumkloridiliuos 9 mg/ml (0,9 %)] lisäämisen jälkeen valmis injektioliuos sisältää 62,5, 125, 250, 500 tai 750 IU (perustuen moroktokogi alfan vahvuuteen, so. 250, 500, 1000, 2000 tai 3000 IU) moroktokogi alfaa/1 ml valmistettua injektioliuosta.\nReFacto AF toimitetaan injektiokuiva-aineena ja liuottimena, liuosta varten, esitäytetyssä ruiskussa. Ruiskun yläkammio sisältää ReFacto AF ‑injektiokuiva-aineen ja alakammio liuottimen [9 mg/ml (0,9 %) natriumkloridiliuos].\n1 esitäytetty ruisku sisältää moroktokogi alfaa 250, 500, 1000, 2000 tai 3000 IU kuiva-ainetta ja 4 ml liuotinta [steriili 9 mg/ml (0,9 %) natriumkloridiliuos] käyttökuntoon saattamista varten.\n1 steriili venttiilikorkki\n1 steriili infuusiosetti\nAutovia del Norte A-1 Km 23\nTämä pakkausseloste on tarkistettu viimeksi 10/2020


Alku- ja pääruoat - Page 5 of 5 - Askel Terveyteen\nHerkkusienet (Agaricus bisporus) ovat hyvin monikäyttöisiä ruoanlaitossa ympäri maailman. Ne ovat suosittuja niiden maun ja ainutlaatuisen koostumuksen vuoksi. Tänään haluaisimme jakaa kanssasi mielettömän maukkaan sienipataruoan, jota voi itse tehdä kotona. Tämä sienipaistos on täynnä hyviä ravinteita ja se tulee miellyttämään varmasti…\nOletko koskaan miettinyt, kannattaisiko ihokarvojen poisto laserilla? Vaikka olisit tästä menetelmästä kiinnostunut, todennäköistä on, että huhut ovat estäneet sinua kokeilemasta…


ERY: Suomessa tarvitaan enemmän suunnittelevaa ergonomiaa - TELMA\nErgonomianäkökulmaa tarvittaisiin myös uusien teknologioiden ja työprosessien suunnitteluun, sanoo Elina Parviainen.\nERY ry: tarvitaan enemmän suunnittelevaa ergonomiaa\nSuomen Ergonomiayhdistys ERY välittää tietoa ja pyrkii vaikuttamaan ergonomia-alan koulutukseen, tutkimukseen ja käytäntöihin. ERY on huolissaan siitä, ettei Suomessa ole panostettu suunnitteluvetoisen ergonomian koulutukseen eikä toteutukseen.\nMiten ergonomiasta on huolehdittu suomalaisilla työpaikoilla, ERY:n hallituksen puheenjohtaja 2015–2018 Elina Parviainen?\nTyöpaikoilla keskitytään pitkälti yksilöiden ohjaukseen ja opastukseen, työasentoihin ja työpistesäätäihin. Ergonomianäkökulmaa tarvittaisiin myös uusien teknologioiden ja työprosessien suunnitteluun. Hyvä ergonomia syntyy tunnistamalla työssä ja työympäristössä vaikuttavia tekijöitä. Kone jumittuu välittömästi, jos sen toimintamekanismi ei ole tehtävään suunniteltu. Ihminen mukautuu aikansa, ennen kuin ongelmia syntyy.\nMiten ergonomian avulla voidaan edistää työhyvinvointia ja tuottavuutta?\nHyvä ergonomia mahdollistaa sujuvan, laadukkaan ja terveellisen työn, joka näkyy työn tuottavuudessa ja työhyvinvoinnissa. Robotiikka voi toki korvata monet nykyiset työvaiheet, mutta ihminen oppii nopeammin kuin kone. On muistettava: mitä enemmän muutoksia työssä ja työympäristössä on, sitä enemmän on tarvetta oppimiselle.\nMiksei työterveyshuolto tarjoa suunnitteluergonomiaa?\nTyöterveyshuolto tuottaa vain sovittuja palveluita. Sen perustehtäviin ei ilmeisesti kuulu asiakasyritysten prosessien kehittäminen ja suunnitteluergonomia. Suunnitteluergonomiahan vaatii työjärjestelmien ja prosessien läpikotaista tuntemista sekä moniammatillista yhteistyötä, jotta ergonomia toteutuu muutosten eri vaiheissa.\nOlisi päästettävä irti 80-luvun työpöytä–tuoli-ajattelusta.\nOlisi päästettävä irti 80-luvun työpöytä–tuoli-ajattelusta sekä otettava harppaus nykyaikaan ja systeemivetoiseen työjärjestelmien suunnitteluun. Koulutukseen ja asiantuntijatukeen tulee panostaa pikaisesti. Ihmisen ominaisuudet on otettava huomioon jo suunnitteluvaiheissa teknologioiden tapaan, jotta voidaan saavuttaa sujuvia, tuottavia, terveellisiä ja turvallisia työjärjestelmiä ja -prosesseja. Työn pirstaloituminen ja teknologioiden nopea kehitys vaativat tätä. Suunnitteluergonomiasta hyötyvät niin työntekijät, yritykset kuin yhteiskunta.\nPestisi ERY:n puheenjohtajana päättyi vuoden vaihteessa. Miten tästä eteenpäin, ja kuinka pidät huolta työhyvinvoinnistasi?\nJatkan työtäni ergonomian edistämiseksi työpaikoilla. Aloitin vuoden alussa Pohjoismaisen Ergonomiayhdistyksen (NES) hallituksen puheenjohtajana. Lisäksi toimin Kansainvälisen ergonomiayhdistyksen (IEA) toimeenpanevan komitean jäsenenä.\nLiikun paljon ja monipuolisesti. Käyn kuntosalilla neljästi viikossa, kesäisin harrastan maantiepyöräilyä, lenkkeilen säännöllisesti ja golfaan. Pihatyöt tai kirpputorien kiertely nollaavat ajatukset. Mielenvireydestäni pidän huolta uutta opiskelemalla.\nErgonomia Kehittäminen Telma 1/2019 Työkyky Työterveys


Tom's Hardware Suomi uudistui - Testaa ja kerro mielipiteesi! - Hardware.fi: Keskustelualueet\nHardware.fi > Keskustelu > Uutiskommentit > Tom's Hardware Suomi uudistui - Testaa ja kerro mielipiteesi!\nTom's Hardware Suomi uudistui - Testaa ja kerro mielipiteesi!\nuutinen julkaistu:13 helmikuuta, 2013\nSiitä on jo 2,5 vuotta, kun avasimme Tom's Hardwaren Suomessa. Tuolloin sivuston ulkoasun pohjana oli yhdysvaltalaisen emosivuston "look&feel". Amerikkalaisen emosivuston suhteen ulkoasun pysyminen tuttuna ja turvallisena onkin varmasti perusteltu päätös, kun sivustolla on jo valtavan pitkä historia takanaan ja suurten muutosten tekeminen on aina riskialtista. Suomessa olemme eri tilanteessa, ...\n13. helmikuu, 2013 16:46\nTaitaa Huawei U8800 puhelimen näyttö olla hieman liian kapea, ei sovi lisää uutisotsikoita leveyssuunnasta ilman vierittämistä näyttöön. Muuten sivu näyttäisi skaalautuvan näytön levyiseksi. Kun näytön kääntää vaakaan, ongelma katoaa.\n13. helmikuu, 2013 16:48\nOriginally posted by skosunen:\nKiitokset palautteesta. Tuo olikin jo tiedossa ja löytyy korjauslistalta.\nViestiä on muokattu sen lähettämisen jälkeen. Viestiä on muokattu viimeksi 13. helmikuu, 2013 @ 16:48\n13. helmikuu, 2013 17:47\nolen käyttänyt aika vähän toms hardwarea mutta hyvältä näyttää sivu :) ja on nopea ei hidastele.\n13. helmikuu, 2013 18:01\nMuuten ihan hyva, mutta uutis palstan artikkeleista saisi olla enemmän tekstiä, koska otsikot ja ala otsikot ovat usein todella epäselviä, eikä ole aina kiva klikkailla jotta saisi vähän enemmän tietoa.\n13. helmikuu, 2013 18:14\nTarkoitatko uutispalstalla tuota uutisten etusivua vai kokosaitin etusivua?\n14. helmikuu, 2013 8:35\nNäppärältä näyttää ja latautuu tosiaan nopeasti. Etusivun uutisotsikoiden perässä voisi olla vähän tekstiä itse uutisesta, kuten on afterdawninkin puolella. Tai ehkä tägit. Jotenkin jää hiukan pelkistetyksi kun on pelkkä otsikko. Mobiilina tietysti helpompi ja varmasti hyvä ratkaisu.\nAivan etusivun alareunassa, missä on harmaalla pohjalla listattuna artikkelit, uutiset jne. jää piiloon kohta suosituimmat alueet. Jotain tuollaista siinä lukee, en tiedä tarkasti kun tekstistä näkyy vain yläreuna. Sen päällä on tämä "© 1999-2013 AfterDawn Oy rev696" -palkki.\n15. helmikuu, 2013 11:11\nJep vähän hämmensi tuo, kun tulin kännykällä paikalle, ja sivu ei ollutkaan enää samanlainen ja ylimääräistä ämmää ei osoitteesta löytynyt, mutta sehän olikin hyvin toteutettu. Mites täältä pääsee sitten sinne desktop-versioon halutessaan? Vaikkei sille liene suurta tarvetta, nyt kun sisältö on täysin sama. Olisin vain katsonut, olisiko sieltä ollut annettavaksi palautetta.\nMistä näkee, millä tilillä on kirjautuneena sisään (tai onko millään)?\nErikoista, että suomen kielistä sisältöä tuottavalla sivustolla on tuollainenkin kirjoitusvirhe jokaisessa artikkelissa, kuin "kommenttia 6". Vaihtakaa se kommenttien määrä "kommenttia" -sanan eteen, niin ei häiritse joka kerta täältä jotain lukiessa. :D\nEn nyt pääse kännykällä tutkimaan lähdekoodia tai toteutusta sen tarkemmin tällä kännykällä, mutta näyttäisi siltä, että ainakin mobiiliversion ylävalikko ja puhekuplien kolmiot on toteutettu kuvilla eikä CSS:llä. Miksi? Sellaset tuppaa pikselöitymään zoomaillessa, jota varsinkin mobiiliselaimilla harrastetaan paljon.\n15. helmikuu, 2013 11:16\nJep vähän hämmensi tuo, kun tulin kännykällä paikalle, ja sivu ei ollutkaan enää samanlainen ja ylimääräistä ämmää ei osoitteesta löytynyt, mutta sehän olikin hyvin toteutettu. Mites täältä pääsee sitten sinne desktop-versioon halutessaan?\nSe on desktop-versio. Ja mobiiliversio. Se on siis täsmälleen, pilkulleen sama sivu, se ei tee mitään haistelua "ahaa, käytät kännykkää, jakelempa eri version sivusta sinulle". Ei, vaan se on 1:1 sama sivu. Selaimesi vain muuttaa asioiden järjestystä, jos kamat eivät mahdu käytössä olevaan vaakaresoluutioon (kokeiles heittää luuri vaakatasoon, sivun pitäis muokkautua siihen erilailla). Eli ei, et enää "pääse desktop-versioon" :-)\nToi taitaa olla kapeassa versiossa piilossa, hyvä pointti, pitää läpätä toi näkyviin paremmin.\nMeidän moka, sori :-( Kaikki tekstit tulevat kielimuuttujista, jossa siis on sanoja talletettu eri kielillä ja eri kielissä järjestys jolla jutut on fiksumpi ilmaista, vähän vaihtelee, tuossa on suomea varten unohtunut kääntää järjestys oikein. Fiksaamme.\nEn osaa ottaa kantaa, tsekkaan meidän designerilta.\n24. helmikuu, 2013 23:38\nOnkohan jotain hajonnut?\n24. helmikuu, 2013 23:56\nOriginally posted by SUPERHAMSTERI:\nKiitokset huomiosta! Ongelma on nyt korjattu.


Antti Heikkilä Kilpirauhanen | Finnkino Tulevat Elokuvat\nKilpirauhanen on tärkeä osa umpieritysjärjestelmää ja sen tuottama kilpirauhashormoni vastaa monista tasapainoisen terveyden ilmentymistä, kuten painon hallinta, energisyys ja seksuaalisuus. Kilpirauhasen toiminnan häiriintyessä voi ilmaantua lukuisia erilaisia terveysongelmia.\nKilpirauhanen sijaitsee kurkunpään alapuolella ja koostuu kahdesta lohkosta. Näissä on pallomaisia rakkuloita, jotka imevät itseensä jodi-ioneita verestä ja valjastavat ne kilpirauhashormonien tuotantoon. Nämä hormonit säätelevät elimistömme aineenvaihduntaa, proteiinituotantoa ja kehon lämpötilaa sekä vaikuttavat sydämen lyöntitiheyteen.\nAntti Heikkilä: Kilpirauhasen vajaatoiminta on oikea.\n– Antti Heikkilä tyrmää Kiminkisen väitteen siitä, että kilpirauhasen vajaatoiminta olisi muotisairaus. ET-lehden omalääkäri Risto Laitila puolestaan pitää Kiminkisen puheenvuoroa tehokkaana keskustelun avaajana. Lääkäri Tapani Kiminkinen sanoi ET.\nAntti Heikkilä, kivunhoitoon perehtynyt kirurgi, ortopedi ja traumatologian erikoislääkäri, on puhunut vähähiilihydraattisen ruokavalion puolesta jo pitkään.\nOrtopedian erikoislääkäri Antti Heikkilä tyrmää Tapani Kiminkisen väitteen siitä, että kilpirauhasen vajaatoiminta olisi muotisairaus.\nAntti heikkilä kilpirauhanen Antti Heikkilä – Home Faceboo . Antti Heikkilä on lääkäri, jolla on vuosikymmenien kokemus kliinisestä lääkärintyöstä. Hän on myös kirjailija, joka on kirjoittanut yli 20 teosta, tuoreimmat metabolisiin häiriöihin liittyen (Lääkkeetön elämä. Antti Heikkilä: Masennuslääkkeet ovat tehottomia.\nKilpirauhanen on pieni, kurkunpään alapuolella sijaitseva rauhanen. Kilpirauhanen on sisäeritysrauhaseksi melko iso. Sillä on merkittävä tehtävä elimistön terveiden toimintojen ylläpidossa. Kilpirauhasen toimintaa säätelevät erityiset kilpirauhashormonit,


Kuppinuudelierä pois myynnistä – voi sisältää lasinpaloja - Savon Sanomat\nKotimaa 03.09.2018 09:31\nKuppinuudelierä pois myynnistä – voi sisältää lasinpaloja\nSuomessa on vedetty pois myynnistä kuppinuudeleita, joiden sekaan on saattanut eksyä lasinpaloja. Tukkukauppa Ailako vetää pois erän Nissin Cup Noodles Spicy -nimistä tuotetta, jonka parasta ennen -päiväys on 10/2019 ja eräkoodi L802513A. Tuotetta on myyty pakkauskoossa 66g.\nValmistajan mukaan tuote-erään on saattanut mahdollisesti joutua lasinpaloja valmistuksessa käytetyn raaka-aineen mukana. Kuluttajia pyydetään lopettamaan kyseisen erän käyttö ja palauttamaan virheelliset tuotteet ostopaikkaan.\nTuotetta on myyty Tokyokan-myymälässä Helsingissä Annankadulla. Tuotetta on myyty Tokyokanissa toukokuusta lähtien.


Kokouspalvelut vaihtoehdot ja hinnasto PDF\nDownload "Kokouspalvelut vaihtoehdot ja hinnasto 2016"\n1 Kokouspalvelut vaihtoehdot ja hinnasto 2016 Länsi-Suomen opistolla tilaisuudet onnistuvat.\n2 JÄRJESTÄ KOKOUS OPISTON TILOISSA Viihtyisät tilat historiallisessa rakennuksessa sekä luonnonkaunis ympäristö sopivat erilaisten kurssien ja tilaisuuksien järjestämiseen. Opistolla on valmiita kokouspaketteja, mutta tarvittaessa räätälöimme juuri sinun tilaisuudessasi toimivan kokonaisuuden. Kokoustilamme ovat muunneltavissa ryhmän koon ja tarpeen mukaan. Tilamme sopivat sekä pienten perhejuhlien että 250 hengen juhlien järjestämiseen. Arkisin ruokapalvelusta huolehtii opiston keittiö, joka tarjoilee herkullista kotiruokaa. Kaikki hinnat sisältävät ALV:n, joka on majoituksessa 10 %, ruoassa 14 % ja muissa 24 %. KOKOUSPAKETIT Kaikkiin kokouspaketteihin sisältyy: - Ryhmän koon mukainen kokoustila - perustekniikka: fläppitaulu, dataprojektori, valkokangas - Kokousvesi KOKO PÄIVÄN KOKOUSPAKETTI: Aamiainen Lounas buffetpöydästä Iltapäiväkahvi makealla kahvileivällä 25 /henkilö (minimihenkilömäärä 10) PUOLEN PÄIVÄN KOKOUSPAKETTI: Aamiainen tai iltapäiväkahvi makealla kahvileivällä Lounas buffetpöydästä 18 /henkilö (minimihenkilömäärä 10)\n3 PIKÄ KOKOUS (2-3 tuntia): Aamiainen tai iltapäiväkahvi makealla kahvileivällä 14 /henkilö (minimihenkilömäärä 10) KOKOUSTILAT Päärakennuksen ja ruokalan yläkerrassa sijaitsevat kokoustilat. Tarvikkeet (tarvittaessa): taulu, fläppitaulu, piirtoheitin, videotykki, valkokangas mikrofoni ja kaiuttimet. Mahtuu henkilöä. Tilavuokra on 80 (ilman ruokailuja). Nyström-sali Cedercreutz-sali\n4 KIRJASTO Päärakennuksen ensimmäisessä kerroksessa sijaitseva kokoustila. Kirjasto soveltuu mainiosti pienten yhdistysten / ryhmien kokousten järjestämiseen. Av-välineet siirrettävissä paikalle. Max. 22 henkilöä. Tilavuokra 90. RUOKASALI JA KEITTIÖ Opiston toiseksi vanhin rakennus on ruokala, joka on valmistunut vuonna Vuonna 2000 rakennukseen tehtiin osittainen peruskorjaus. Max 80 henkilöä.\n6 MAJOITUS Opistolla on mahdollista myös yöpyä. Käytössä on yhden ja kahden hengen opiskelijahuoneita. LOIMA valmistunut vuonna 1989, huoneissa oma WC ja suihku 2 hengen huone: 60 1 hengen huone: 40 PÄIVÄNPAISTE valmistunut 60-luvulla, remontoitu vuonna 2008 WC ja suihkut käytävällä 2 hengen huone: 50\n7 PAIDEIA valmistunut vuonna 1998, huoneissa oma WC ja suihku 2 hengen huone: 60 1 hengen huone: 40 TOIVOLA valmistunut vuonna 1935, osittain remontoitu vuonna hengen huoneet huoneissa oma WC ja suihku: 60 WC ja suihkut käytävällä: 50\n8 VUOKRAUSSÄÄNNÖT 1.Vuokraaja/tilaaja saa käyttää talon tiloja ja kalustoa. Vuokraaja on velvollinen korvaamaan aiheuttamansa vahingot. Päärakennuksen juhlatiloissa ei saa käyttää kynttilöitä, yms. (Palohälytyksen kulut 830 euroa!) 2. Vuokraaja/tilaaja on velvollinen korvaamaan aiheuttamansa rikkoutuneet tai vahingoittuneet seinät / kalusteet. 3. Talon puolesta on kaikissa WC:-tiloissa paperia sekä käsipyyhkeitä. 4. Avotulen teko opiston alueella on kielletty, tupakanpoltto kaikissa rakennusten sisätiloissa on ehdottomasti kielletty. Tupakointi on sallittu vain ulkona olevien tuhkakuppien läheisyydessä. 5. Jos vuokraaja /tilaaja käyttää ulkosoihtuja, on huolehdittava siitä, että joku henkilökohtaisesti huolehtii ja vahtii, ettei tuli pääse irti. Soihdut on tilaisuuden jälkeen korjattava pois ja mahdollinen maahan valunut steariini siivottava pois. Soihtuja ei saa laittaa pääoven rappusille. 6. Jos käytät pitopalvelua tai muita järjestäjiä, huolehdi, että myös he tutustuvat näihin sääntöihin. Säännöt ovat nähtävissä myös keittiön kaapin ovessa. 7. Vuokraaja/tilaaja tarkistaa ja hyväksyy vuokrakohteet ottaessaan ne käyttöönsä. Huom!!! Opiston toimisto on auki arkisin klo , muina ajankohtina soittakaa päivystäjälle (p ). Päärakennuksen ovi menee kiinni klo Pitääksenne oven auki tapahtumien aikana, laittakaa oven lukko-osaan ilmastointiteippiä, jottei ovi mene automaattisesti lukkoon. Ota Yhteyttä, sovitaan tapaaminen ja räätälöidään teille sopiva palveluratkaisu. p ).


Helsingin HAO 21.9.2006 06/1150/2 | EDILEX\nOikeudenkäyntimaksu, Toimituskirjamaksu, Jäljennösmaksu\nX:lle oli myönnetty oikeusapu ilman omavastuuosuutta rikosasiassa 23.2.2005 lukien ja hänen avustajakseen oli määrätty asianajaja A. X oli saanut korvauksetta haasteen tiedoksiannon yhteydessä muiden haasteasiakirjojen ohessa haastehakemuksen. Koska X oli ilmoituksensa mukaan kadottanut haastehakemuksen, asianajotoimisto B Oy oli tilannut käräjäoikeudelta 23.2.2005 sen telekopiona, joka on sisältänyt 4 sivua. Tästä A:lle oli lähetetty 8 euron suuruinen lasku ja sitä koskeva maksuhuomautus.\nKäräjäoikeuden käräjätuomari oli päätöksellään hylännyt maksua koskevan oikaisuvaatimuksen perustellen päätöstään seuraavasti: Tuomioistuinten ja eräiden oikeushallintoviranomaisten suoritteista perittävistä maksuista annetun lain 7 §:n 6 ja 7 kohtien nojalla käsittely- ja toimituskirjamaksuja ei peritä henkilöiltä, jotka saavat asiassa oikeusapua. Mainittujen lainkohtien nojalla tuomioistuin on lähettänyt X:lle haasteen tiedoksiannon yhteydessä haastehakemuksen maksutta. X:lle erillisestä tilauksesta tämän jälkeen 23.2.2005 lähetettyä uutta 4-sivuista telekopiota haastehakemuksesta ei ole pidettävä edellä mainitun lain mukaisena suoritteena, josta peritään käsittely- ja toimituskirjamaksuja, vaan ylimääräisenä maksullisena palveluna. Näistä muista suoritteista peritään oikeusministeriön 20.12.2002 päivätyn asiakastiedotteen (OM 23/04/2002) ja käräjäoikeuden telekopiona toimitettavia jäljennösmaksuja koskevan ohjeen mukaan 2 euron sivumaksu. Syytä maksun oikaisemiseen ei ollut.\nHallinto-oikeus kumosi käräjäoikeuden käräjätuomarin valituksenalaisen päätöksen ja poisti 8 euron suuruisen toimituskirjamaksun. Mahdollisesti suoritettu maksu määrättiin palautettavaksi maksuvelvolliselle.\nTuomioistuinten ja eräiden oikeushallintoviranomaisten suoritteista perittävistä maksuista annetun lain 2 §:n 3 momentin mukaan toimituskirjamaksuja ovat otemaksu, jäljennösmaksu ja todistusmaksu. Toimituskirjamaksu peritään eri tilauksesta annettavista toimituskirjoista.\nHallinto-oikeus katsoi, että erillisestä tilauksesta toimitetusta telekopiosta perittyä maksua on pidettävä sen luonteen mukaisesti tuomioistuinten ja eräiden oikeushallintoviranomaisten suoritteista perittävistä maksuista annetun lain 2 §:n 3 momentissa tarkoitettuna jäljennösmaksuna.\nOikeusavusta annetun lain 4 §:n 1 momentin 3 kohdan mukaan oikeusavun myöntäminen vapauttaa edun saajan velvollisuudesta suorittaa käsittelymaksua, toimituskirjamaksua ja erillisten kustannusten korvausta pääasiaa käsittelevässä viranomaisessa; vastaavia maksuja ei peritä myöskään muissa viranomaisissa niiden suorittamista toimenpiteistä ja antamista toimituskirjoista, jotka ovat tarpeen asian hoitamiseksi. Hallituksen esityksen (HE 82/2001) mukaan lain tarkoituksena on vapauttaa oikeusavun saaja kaikista asiansa käsittelyyn kuuluvista kustannuksista paitsi omista matkakuluistaan ja henkilökohtaisista kustannuksistaan.\nAsianajaja A:n päämiehelle oli myönnetty oikeusapu korvauksetta rikosasiassa. Asianajaja A:n on siten tullut saada rikosasiaa koskevan haastehakemuksen jäljennös maksutta.


Provinssi julkisti uusia kiinnityksiä: mukana mm. Gojira, Disturbed ja Deftones. - Metalliluola\nKoti Metalliluolan ennakot ja tiedotteet Provinssi julkisti uusia kiinnityksiä: mukana mm. Gojira, Disturbed ja Deftones.\nProvinssi julkisti uusia kiinnityksiä: mukana mm. Gojira, Disturbed ja Deftones.\nProvinssin ohjelmisto kasvaa viiden kansainvälisen kiinnityksen myötä.\nArtistien esiintymispäivät julki – päiväliput ja majoitukset nyt myynnissä\nSeinäjoen Törnävänsaarella 25.-27. kesäkuuta järjestettävä Provinssi kasvattaa kattaustaan viiden kansainvälisen huippuesiintyjän voimin aikaisemmin tällä viikolla jo julkistetun Hassisen Koneen lisäksi. Samassa yhteydessä Provinssi paljastaa vahvistettujen artistien esiintymispäivät ja aloittaa päivälippujen sekä erilaisten majoitusten myynnin. Early bird -hinnat ovat voimassa 31.12.2019 asti osoitteessa www.provinssi.fi/liput.\nUutta pitkäsoittoa valmisteleva Deftones on kuulunut modernin metallin kärkikastiin jo 25 vuoden ajan. Raskaita riffejä melankolisiin uuden aallon soundeihin naittava kalifornialaisyhtye muistetaan erityisesti nu-metallin uudelleen määrittelevistä klassikkoalbumeistaan “White Pony” ja “Around The Fur”. Ranskalainen progemetallisuuruus Gojira saapuu ensimmäistä kertaa urallaan Seinäjoelle, ja yhtye on parhaillaan studiossa viimeistelemässä jatko-osaa vuonna 2016 ilmestyneelle ”Magma”-mestariteokselleen. Deftones ja Gojira esiintyvät Provinssin lisäksi samana viikonloppuna myös Tuska-festivaaleilla.\nProvinssin avauspäivää tähdittää brittiläinen pop-komeetta Charli XCX, joka on kasvanut tarttuvilla megahiteillään kuten ”Boys”, “Boom Clap” ja “1999” striimauslistojen rakastetuksi supertähdeksi. Juuri kolmannen, artistin nimeään kantavan albuminsa julkaissut monilahjakkuus tunnetaan omien kappaleidensa lisäksi taitavana biisinkirjoittajana: Charli XCX on tehnyt hittejä muun muassa Almalle, Iggy Azalealle, Camila Cabellolle sekä Selena Gomezille.\nVuosituhannen vaihteessa metallimaailman huipulle debyytillään “Sickness” ampaissut Disturbed vahvistaa Provinssin lauantain kattausta innovatiivisella ja rajoja rikkovalla musiikillaan. Multiplatinaa ympäri maailmaa myynyt yhtye pureutuu ärhäkällä ja relevantisti kantaaottavalla musiikillaan yhteiskunnan kipupisteisiin myös tuoreimmalla julkaisullaan “Evolution”.\nViides uusi Provinssi-kiinnitys on Islannin kohuttu industrial-trio ja Euroviisu-yllättäjä Hatari, jonka klubikeikka Nosturissa aikaisemmin tänä vuonna myytiin hetkessä loppuun.\nLisää festivaalijulkistuksia on luvassa vielä tämän vuoden puolella.\n26.6. Gojira (FR), Hatari (IS)\nEdellinen artikkeliEnslaved julkaisi uuden musiikkivideon “What Else Is There”\nSeuraava artikkeliGojira ja Deftones täydentävät ensi kesän Tuska Festivalia\nProvinssi julkisti kesän 2022 artistikiinnityksiään\n1914 julkaisi uuden musiikkivideon “Pillars of Fire (The Battle of Messines)”\nMetalliluolan toimitus - 27.9.2021 0\nBlack metal -yhtye 1914 julkaisi uuden musiikkivideon “Pillars of Fire (The Battle of Messines)”. Yhtye julkaisee uusimman levynsä "Where Fear and Weapons Meet" 22.10.2021. Hptm. Ditmar...\nMetallica julkaisi “Whiplash” ja ”Creeping Death” -livevideot\nLordi julkaisi kaksi uutta singleä\nFreedom Callin, Asphyxin ja Jinjerin keikat Alcatraz-festareilta 2021 katsottavissa\nKuunvaloa pimeneviin iltoihin – Distress Of Ruinin uusi musiikkivideo Solace Of...\nMirzadeh julkaisi päivitetyn musiikkivideon ”Lost”-kappaleesta


Adhd-oireisten aikuisten hoidossa edelleen haasteita | ADHD\nAdhd-oireyhtymä tunnetaan edelleen huonosti palvelujärjestelmässä ja alueellisesti on suuria eroja siinä, kuinka oikea-aikaista hoitoa ja palveluita adhd-oireiset ja heidän perheensä saavat. Valtaosa ADHD-liittoon tulevista yhteydenotoista koskee aikuisten adhd:tä. Eniten kysytään, miten tutkimuksiin ja hoidon piiriin voi päästä, sillä hoitopolut vaihtelevat suuresti. Adhd:n Käypä hoito -suositus (Duodecim) tarjoaa selkeät ohjeet hoitopolusta, mutta käytännössä oikea-aikaista ja asianmukaista hoitoa on vaikea saada.\nAdhd:n Käypä hoito -suosituksen uusin päivitys julkaistiin keväällä 2017, ja sen potilasversio nyt syksyllä. ADHD-liitto on ollut mukana työstämässä molempia. Ensimmäistä kertaa suosituksessa on mukana myös aikuisten adhd. ADHD-liitto toivoo, että uusin suositus tuo pidemmällä aikavälillä helpotusta adhd-oireisten aikuisten asemaan.\nTutkimusten mukaan adhd:n esiintyvyys aikuisilla on 2,5–3,4 % väestöstä. Vain murto-osa on hoidon ja tuen piirissä. Hoitamattoman adhd:n tiedetään lisäävän riskiä päihteiden käyttöön, riskikäyttäytymiseen liikenteessä, työkyvyttömyyteen sekä tapaturmiin ja rikolliseen käyttäytymiseen. Jopa puolella vangeista on arvioitu taustalla olevan ADHD-tyyppistä oireilua. Adhd:n tunnistaminen hoito- ja palveluketjuissa on äärimmäisen tärkeää, niin adhd-oireisen itsensä kuin yhteiskunnankin kannalta.\nDiagnoosin jälkeen psykososiaalista tukea tarjotaan heikosti, ellei ole valmis itse kustantamaan kuntoutusta tai terapiaa. Tutkimukset ovat osoittaneet, että paras hoitovaste saavutetaan aikuisilla lääkehoidon sekä psykososiaalisten hoitojen yhdistelmällä. Nyt hoito rajoittuu monesti lääkkeisiin, koska muita tukimuotoja on niukasti tarjolla.\nAikuisten lääkehoito on epätasa-arvoisessa asemassa lapsiin ja nuoriin verrattuna, sillä aikuisena diagnoosin saaneelle ei monestakaan valmisteesta ole saatavilla Kela-korvausta. Koska lääke ei ole korvattava, se ei kasvata vuosiomavastuuta eli lääkekattoa. Monille aikuisille lääkkeiden hinta on täten kohtuuton, eikä heillä ole mahdollisuutta jatkaa lääkehoitoa. Tästä seuraa merkittäviä haasteita elämänhallintaan, ja voi pahimmassa tapauksessa johtaa esimerkiksi työkyvyttömyyteen tai ihmissuhdeongelmiin.\nADHD-liitto on selvittänyt aikuisten lääkehoidon tilannetta eri viranomaistahojen sekä lääkkeiden valmistajien kanssa, mutta tarvittavat lakimuutokset tapahtuvat hitaasti, jos ollenkaan. Ongelma on, että suurimmalla osalla lääkevalmisteista käyttöaiheena on lapset ja nuoret, jolloin aikuiset eivät kuulu Kela-korvauksen piiriin. Käyttöaiheen muutosta voi hakea vain lääkkeen valmistaja, mutta tarvittavien aikuistutkimusten ja näyttöjen kerääminen vaatii paljon aikaa ja rahaa. Harva lääkeyritys on valmis panostamaan prosessiin.\nAdhd-viikkoa vietetään Suomessa jälleen viikolla 41. Euroopassa koko lokakuu on Adhd-tietoisuuskuukausi. ADHD-liitto haluaa valtakunnallisella Adhd-viikolla nostaa esille adhd-oireisten aikuisten vaikean aseman hoito- ja palvelujärjestelmässä. Hoidon ja tuen pitää olla yksilöllisesti suunniteltua ja oikea hoitomuoto, myös lääkehoito, tulee olla kaikkien adhd-oireisten saatavilla, oli kyseessä sitten lapsi, nuori tai aikuinen.\nAdhd-viikon tapahtumiin pääset tutustumaan osoitteessa www.adhd-liitto.fi/tapahtumat.\nLisätietoja Nina Hovén-Korpela, toiminnanjohtaja, ADHD-liitto ry, nina.hoven-korpela@adhd-liitto.fi tai puh. 045 636 1841.


Sähköautojen latausratkaisut UTUlta | UTU\nEtusivu » Ideat » Sähköautojen latausratkaisut UTUlta\nOta askel kohti tulevaisuuden polttoaineverkkoa.\nEnnakkoluulottoman asenteemme ja vahvan kehittämishalumme ansiosta, olemme UTUlla rakentaneet kattavan valikoiman ratkaisuja sähköautojen lataukseen Suomen vaativiin olosuhteisiin. Meiltä löydät ratkaisut monenlaisiin kohteisiin helposti ja vaivattomasti. Tarjoamme ratkaisuja niin peruslataukseen kuin laajojen järjestelmien toteutukseen ja operointiin. Älä siis epäröi, vaan ota askel kohti tulevaisuuden polttoaineverkkoa! UTUn sähköauton latausasemat on suunniteltu jokaiselle sähköautolle sopiviksi, ja valikoimastamme löytyy erilaisia vaihtoehtoja yön yli latauksesta pikalataukseen asti.\nSähköajoneuvot ovat niin nykyhetken kuin tulevaisuudenkin kulkumuoto, joten sähköajoneuvojen latauspaikkojen tarve nousee jatkuvasti. Lähes kaikki ajoneuvovalmistajat tarjoavat nykypäivänä sähköisiä vaihtoehtoja perinteisten polttoaineversioiden tilalle. Sähköajoneuvot ovat väistämätön osa sekä tulevaisuutta että nykypäivää.\nMissä kaikkialla sähköauton latausasemia tarvitaan?\nKotipihoissa, työpaikoilla, liikerakennuksissa, ajoneuvovarikoilla... listaa voisi jatkaa loputtomiin eteenkin, kun yhä suuremmat ajoneuvot siirtyvät sähköiseen voimalinjaan. Sähköajoneuvot ovat niin nykyhetken kuin tulevaisuudenkin kulkumuoto, joten latauspaikkojen tarve nousee jatkuvasti.\nOikean ratkaisun hahmottaminen aloitetaan käyttötarpeesta. Alla olevista esimerkkien kautta voit tutustua siihen, miten lataustarpeet ratkaistaan eri tyyppisissä kohteissa.\nLatausasemamme asuntokohteisiin, kuten:\nLue lisää ratkaisuista...\nLatausasemamme työpaikoille, kuten:\nLatausasemamme liikepaikkoihin, kuten:\nMajoitusliikkeet ja hotellit\nLatausasemamme kaupallisille ajoneuvoalueille, kuten:\nAutonvuokrausyritykset ja autoliikkeet\nElvi - kodin ja pienten työpaikkojen moniosaaja\nHome Box - latausasema perusominaisuuksilla


Kansalaisopiston opiskelija- ja kurssimaksut 1.8.2019 alkaen | Mäntyharju\nKansalaisopiston opiskelija- ja kurssimaksut 1.8.2019 alkaen\nMäntyharjun kunnan hallintosäännön 22 § mukaan lautakunta päättää maksuista ja taksoista.\nMäntyharjun kansalaisopiston kurssi- ja opiskelijamaksuja on muutettu maksujen korotusmielessä viimeksi lukuvuodelle 2015-2016. Lukuvuodesta 2016-2017 lähtien maksujen määräytymisperusteita muutettiin kurssien muuttuessa pääsääntöisesti lukukauden kestävistä kursseista lukuvuoden kestäviksi. Vm. kurssimaksumuutos ei tähdännyt kurssimaksujen nostoon.\nInflaatio ja tulojen kehitys on ollut viime vuosina maltillista ja siksi kurssimaksujen nousuun ei ole ollut joka vuodelle perustetta. Valtionosuudet ovat kuitenkin laskeneet viime vuosina huomattavasti.\nVertailujen perusteella opistomme maksut ovat kohtuulliset ja noudattavat pitkälle alueellista tasoa, joskin myös matalampia kurssimaksuja opistoissa on. Maksujen kohtuullisuus on koulutuksellisen tasa-arvon ja saavutettavuuden edellytys.\nLukuvuodelle 2019-2020 kurssimaksuja on korotusvapaiden vuosien jälkeen jälleen syytä nostaa kohtuullisesti (liite). Liitteen mukainen korotusprosentti on pääsääntöisesti 5 %.\nSivistyslautakunta päättää, että kansalaisopiston opiskelijamaksut ovat liitteessä esitetyn mukaisia elokuusta 2019 alkaen.\nOpiston kurssimaksut, voimaan elokuusta 2019.docx.pdf (pdf, 953 kt)


Kansainvälisiä Vieraita Sääksillä – Sääksytin\nmarraskuu 12, 2018 Sääksi, Uutiset 0\nSääksjärven kouluun saapui tutustumaan kolme vierasta: australialainen Linda, New Yorkissa opettava Besim ja Tampereella työskentelevä Shirim. He juttelivat myös parin Sääksyttimen oppilaan kanssa lehden toiminnasta. Heidän kouluissaan ei ole lainkaan Sääksyttimen kaltaista oppilasjohtoista lehteä, mutta, omien sanojensa mukaan, saattaisi olla oppilaita, joita se kiinnostaisi. Rennon juttutuokion loputtua otimme yhteyttä yhteen opettajista sähköpostitse. Haastattelu Lindasta on käännetty vapaasti suomeksi.\nMissä koulussa opetat?\n“Opetan julkisessa koulussa nimeltä New South Walesissa, Australiassa. Koulu sijaitsee maalaismaisessa kaupungissa.”\n“Opetan 12-vuotiaista 18-vuotiaisiin oppilaisiin eli luokkia 7-12.”\nKävittekö jossakin muualla Suomen-matkanne aikana?\n“Kyllä! Ennen opetuskurssin alkamista kävin Pohjois-Suomessa – Rovaniemellä (Joulupukki!), Saariselässä ja Ivalossa. Yhtenä päivänä satoi lunta, mikä oli hienoa, koska en ole ennen nähnyt sitä!”\nMillainen Suomi oli? Piditkö siitä?\n“Mahtava! Rakastin kaikkea tässä maassa! Ymmärsin myös sisun merkityksen – pidän maanne tavasta olla rohkea ja tehdä kaikki, mitä vaaditaan asian saavuttamiseksi.”\nMikä Suomen koulujärjestelmässä yllätti sinut?\n“Kuinka paljon opettajia kunnioitetaan sekä heille annettu vapaa päätösvalta opetussuunnitelman toteuttamisessa. Myös ilmainen kouluruoka oli vaikuttavaa. Australiassa se olisi ennenkuulumatonta!”\nOnko jokin asia mielestäsi Australiassa Suomea paremmin?\n“Meillä on enemmän rantoja ja aurinkoa, joita kaipasin. Australian kesät ovat mahtavia uimiseen, patikoimiseen ja auringonsäteissä kylpemiseen!”


Tuikkualuset, kynttilänjalat - Kynttilät, tuikut, kynttilänjalat\nLasinen tuikkukuppi, jossa on metallinen runko. Kuppiin sopii lämpökynttilä tai pieni pilarikynttilä. Tyyliltään itämainen. Sarjassa on neljä eriväristä tuikkualusta.\nSydän/Kukat -tuikkualunen 3-sarja / S635143\nSydämenmallinen tuikkualunen, jossa lasiset kupit tuikuille tai pienille pilarikynttilöille. Metallisessa rekenteessa on koristeena kukkarivistö. Sarja kolme pastellinsävyistä väriä, sinertävä, punertava ja vihertävä.\nTilaa 4:lle tuikulle\nTuikkualunen lila/sin/turkoosi (6) / ST13697


LEHDISTÖTIEDOTE 6.5.2022: Suomalainen vaatetehdas Tam-Silk yllättää ka\nLEHDISTÖTIEDOTE 6.5.2022: Suomalainen vaatetehdas Tam-Silk yllättää kasvullaan ja Paola Suhosen uniikkimallistolla 9.5.\n97-vuotias Tam-Silk Oy on ainoa vaatetehtaamme, joka valmistaa vaatteet neulosten kutomisesta alkaen halpamaiden sijaan Suomessa. Nyt yhtiö on kasvu-uralla – liikevaihto on kolminkertaistanut kolmessa vuodessa. Maanantaina 9.5. Tam-Silk esittelee historiansa ensimmäisen designer-vierailun tuloksena syntyneen pienmalliston.\n”Tam-Silk by Paola Suhonen” on Suomen kansainvälisesti menestyneimmän muotisuunnittelijan Tam-Silkille yksinoikeudella suunnittelema kesäinen pienmallisto. Yhtä kokoa valmistetaan vaatteesta riippuen vain 10–30 kappaletta. Mallisto sisältää tunikoita, T-paitoja, kietaisuneuleita, toppeja ja frillarimekkoja, jotka sopivat vaikkapa ylioppilasjuhliin, mutta yhtä hyvin rentoon kesäpäivään.\n– Päämateriaali merinovillasilkki on järjettömän mukava iholla. Se on myös arvokas materiaali. Toivomme, että vaatteiden laatu näkyy niiden arvostuksena – huolenpitona, pitkänä käyttöikänä ja vaihtoarvona tulevaisuudessa, Paola Suhonen sanoo.\nTäysin suomalaisessa yksityisomistuksessa toimiva Tam-Silk Oy työllistää yli 40 työntekijää Kangasalla, jossa kaikki Tam-Silk-tuotteet myös valmistetaan alusta asti – ensivaiheessa langoista kudotaan neulos.\n– Myös logistiikka pysyy yhden maan sisällä, mikä on vaatealalla harvinaisuus. Usein vaatteet kiertävät monessa maassa ennen päätymistään myyntiin kauppoihimme. Lisäksi Tam-Silkin vaatteet on suunniteltu, kaavoitettu ja mitoitettu suomalaiselle vartalolle.\nYrityksen omistus on siirtynyt viime vuosina joukolle yksityishenkilöjä, jotka aikovat viedä Tam-Silkin tuotteet jatkossa myös kansainvälisille markkinoille.\n– Visiomme on tuoda tekstiiliteollisuus takaisin Suomeen. Pääkeinomme on rohkea start up -meininki. Hallitukseemme on nostettu markkinoinnin, rahoituksen ja kansainvälisen designin ammattilaisia, jotka osallistuvat myös operatiiviseen toimintaamme. Tämä ei ole vaateteollisuudessa tyypillistä, mutta meille vahvuus, Tam-Silkin omistajiin kuuluva Lasse Larvanko sanoo.\nUnlimited edition Tam-Silk by Paola Suhonen -malliston myynti alkaa 9.5. kello 10.00.\nLasse Larvanko, omistaja, hallituksen jäsen Tam-Silk Oy\nTam-Silk by Paola Suhonen -mallisto: Paola Suhonen, hallituksen jäsen Tam-Silk Oy, suunnittelija\n050 5260 660\nPiia Nikka, vt. toimitusjohtaja Tam-Silk Oy\n044 363 0378\nTehdasvierailut: info@tamsilk.fi p. 010 666 8050


Kuinka toimia, kun kohtaat häirintää? - Evento\nTeksti Oskari Lindholm ja Mari Mohsen Kuvat iStock\nKuinka työnantajan tulee toimia tilanteessa, jossa työntekijä kertoo tulleensa kiusatuksi, häirityksi tai muulla tavoin kohdelluksi epäasiallisesti? Suunnitelma on hyvä miettiä etukäteen, sillä häirintätilanteissa tarvitaan nopeaa toimintaan. Tärkeää on myös muistaa, että kuka tahansa työyhteisössä voi joutua epäasiallisen kohtelun kohteeksi ja myös kuka tahansa voi syyllistyä epäasiallisen kohteluun, tahallisesti tai tahattomasti.\nHäirintä voi olla esimerkiksi passiivisaggressiivista käytöstä, ilmetä työporukasta eristämisenä tai liittyä toisen työnteon jatkuvaan, perusteettomaan arvosteluun ja vaikeuttamiseen. Työnantajan onkin jatkuvasti tarkkailtava työympäristöä mahdollisten epäasiallisten tilanteiden varalta.\nLisäksi, kun puhutaan häirinnästä, ei voida sivuuttaa seksuaalista häirintää. Me too -liikkeen myötä seksuaalisen häirinnän ilmoitusmäärä kasvoi välittömästi myös työyhteisöissä. Seksuaalisen häirinnän tilanteet ovat aina erittäin valitettavia, ja niihin tulee suhtautua asian laadun vaatimalla hienotunteisuudella.\nKun konfliktitilanteita selvitetään, kaikkien osapuolten on tärkeä tunnistaa, että perustellut ja oikeutetut toimenpiteet eivät ole häirintää. Esimerkiksi työtehtäviä voidaan muuttaa tai turvautua työnjohdollisiin toimenpiteisiin, kuten varoitukseen, kun siihen on aihetta. Kun työntekijän kanssa käydään työnjohdollinen keskustelu, voi työntekijä kokea, että häntä kiusataan ja yritetään savustaa ulos.\nKuka tahansa työyhteisössä voi joutua epäasiallisen kohtelun kohteeksi.”\nTyönantaja, tunne velvollisuutesi\nKun työnantaja saa tiedon mahdollisesta häirinnästä, siihen on velvollisuus puuttua välittömästi, käytännössä noin kahden viikon sisällä. Häirintäväitteen perinpohjainen selvittäminen kuuluu kaikkia työnantajia velvoittaviin työturvallisuusmääräyksiin. Jos määräyksiä rikotaan, työnantajan edustaja voidaan tuomita työturvallisuusrikoksesta sakkoon tai pahimmassa tapauksessa enintään yhdeksi vuodeksi vankeuteen.\nLisäksi häirintätilanteen riittämätön selvittäminen voi aiheuttaa muuta taloudellista haittaa tai kolahduksen yrityksen maineelle. Työyhteisön tuottavuus voi kärsiä, ja häirintä voi jättää arvet työyhteisön kulttuuriin.\nYritykset reagoivat nykyään häirintätapauksiin aikaisempaa paremmin ja nopeammin, sillä henkilökuntaa on koulutettu toimimaan ja puuttumiseen valjastettuja prosesseja on kehitetty.\nJos työnantajalla ei ole tarvittavaa tietoa ja osaamista häirintätapausten selvittämiseen, osa ennakointia on miettiä, olisiko ulkopuolisen asiantuntijan apu kannattavaa, jos häirintää ilmenee.\nHankaliin tilanteisiin ulkopuolista apua\nMonesti erimielisyydet ja konfliktit ratkeavat osapuolten kesken esihenkilön tukemana. Yrityksen ulkopuolista apua ei usein tarvita räikeimpiin tilanteisiin, joissa todisteet häirinnästä ovat selvät. Nämä työnantaja voi yleensä huoletta hoitaa itse. Konfliktitilanteisiin voi myös saada tukea työyhteisösovittelijalta tai työterveyshuollolta.\nOn kuitenkin tilanteita, joissa ulkopuolisen asiantuntijan käyttäminen häirinnän selvityksessä on kaikkien osapuolten kannalta hyvä vaihtoehto. Näin on esimerkiksi silloin, jos epäilty kuuluu yrityksen johtoon tai tapaus on kaiken kaikkiaan vaikea ja aikaa vievä. Lisäksi työnantajan edustaja saattaa olla esteellinen selvittämään asiaa, jolloin prosessin puolueettomuus voi vaarantua.\nVaativissa tilanteissa on usein suositeltavaa, että ulkopuolisena selvittäjänä toimii työoikeuteen perehtynyt asiantuntija, usein juristi, joka pystyy huomioimaan selvitysprosessissa sovellettavat säännöt tarvittavalla tavalla.\nHäirintätapausten selvityksessä pitää kuulla puolueettomasti kaikkia osapuolia.”\nKuule kaikkia ja ryhdy toimeen\nHäirintätapausten selvityksessä pitää kuulla puolueettomasti kaikkia osapuolia. Myös epäillyn on saatava yksilöity tieto siitä, mistä on kysymys, jotta hänellä on mahdollisuus puolustautua ja kertoa oma kantansa. Vaikka kyse ei ole oikeudenkäynnistä on osapuolilla oikeus käyttää halutessaan avustajaa.\nKun työnantaja on tehnyt riittävät toimenpiteet häirintätapauksen ratkaisemiseksi, on huolehdittava, että työyhteisö tervehtyy, sillä prosessi voi olla kuormittava koko työyhteisölle. Työyhteisön pelisääntöjä ja ihmissuhteita voi olla tarpeen rakentaa uudelleen.\nTätä on häirintä\nTyöpaikkakiusaamisesta ja muusta epäasiallisesta käyttäytymisestä työpaikalla käytetään työturvallisuuslaissa yleisesti termiä häirintä.\nTyöturvallisuuslaissa kielletään häirintä ja muu epäasiallinen käytös, joka aiheuttaa työntekijän terveydelle haittaa tai vaaraa.\nHäirintä on yleensä järjestelmällistä ja mahdollisesti pitkäkestoista kielteistä toimintaa tai käyttäytymistä, joka voi ilmetä monessa eri muodossa ja kohdistuu tiettyyn henkilöön.\nKaikki epäasiallinen käytös tai häirintä ei kuitenkaan välttämättä tarkoita häirintää työturvallisuuslain tarkoittamassa mielessä. Asia herättää työpaikoilla ymmärrettävästi paljon kysymyksiä ja epäselvyyksiäkin.\nJulkaistu Eventossa 5–6/21.


The Croods – Croodit | Outin Leffaopas\nThe Croods-elokuvassa ylisuojelevainen luolamies Grug (Nicholas Cage) joutuu sanomaat hyvästit rakkaalle kotiluolalleen ja kivisille kotikonnuilleen paikallisen maanjäristyksen vuoksi. Hän pakkaakin vaimonsa Uggan (Catherine Keener), poikansa Thunkin (Clark Duke), tyttärensä Eepin (Emma Stone) ja perheen mummon (Cloris Leachman) mukaansa ja suuntaa kohti uutta kotipaikkaa pakon edessä. Matkan aikana perheen isän tehtävät tulevat Grugille selväksi Eepin ihastuessa muukalaiseen Guyhin (Ryan Reynolds) ja Grug joutuu kohtaamaan muitakin uusia ajattelutapoja, jotka eivät kaikki sovi yhteen hänen kovin vanhanaikaisen ajattelunsa kanssa.\nThe Croods on tervetullut poikkeus animaatioiden joukossa katsojan matkalla kohti esihistoriallisia aikoja. Sillä tähän asti valkokankaalta käsin menneisyyttä ovat voitokkaasti valloittaneet lähinnä Ice Age-filmisarjan kumppanit vuodesta 2002 lähtien. Murahtelevia esihistoriallisia hemmoja on toki ollut aiemminkin tarjolla muun muassa Kivisten ja Sorasten elokuvissa (The Flintstones – 1994, The Flintstones in Viva Rock Vegas – 2000), draaman puolella (B.C. 10.000 – 2008) ja komedian puolella (Year One, 2009). Joten kaiken tämän keskellä perhettään suojelemaan pyrkivä luolamies Grug vaikuttaa ihan järjelliseltä hemmolta ja oivalta uudelta tuttavuudelta, jonka seikkailuja kohti uusia ulottuvuuksia voisi katsoa uudestaankin. Elokuvakin sen todistaa, ei ole luolamies-isän homma sieltä helpommasta päästä.\nTämä miellyttävyyden tunne Croodeja kohtaa voi johtua osittain siitä, että se on pitkästä aikaa ensimmäinen animaatio missä ei vastapuolella ole sitä pahista, vaan pelkkä luontoäiti. Mannerten mullistuksessa on kyllä sitten riittävästi toimintaa koko Croodien klaanin aktivoimiseksi ilman kilpailevaa kivikautista heimoa tai juonia punovaa vastapeluria. Toinen Croodien eduksi laskettava teema animaatiossa on muutoksen pelon kohtaaminen. Uutta ja tuntematonta kohti ei ole aina helppo mennä, mutta se joskus se todellakin kannattaa. Ja kunnon perinteisen road-trip teeman tavoin, sen matkan aikana opitaan uusia piirteitä niin itsestään kuin muistakin.\nKivikaudella ja fossiileille sydämensä menettäneet eivät ehkä ihan saa vastinetta rahalleen. Mutta eläimien luomisesta vastanneet joukot DreamWorks Animationilla ovat ottaneet taiteellisen vapauden hyvin käyttöön. Lentävät piraijat ja kilpikonnalinnut sopivat hyvin mammuttien, sapelihammastiikereiden ja apinoiden joukkoon. Niiden uskottavuus on myös riittävän hyvä animaation elämyksellisyyden kannalta. Mielenkiintoisia virikkeitä kannattaa aina hakea historiasta, itse pällistelen niitä usein Lontoon luonnonhistoriallisessa museossa. Mutta nyt sain pällistellä koko sydämen autuudesta Croodien värikästä ja taiteellista visuaalista tarjontaa. Menneisyydessä ei ehkä ihan ole ollut samoja värejä ja muotoja, mutta se ei kyllä animaatiosta nauttimista haittaa.\nMikään ei tietenkään voi mennä vikaan\nkun onnellinen ja tasapainoinen kivikautinen perhe lähtee maailman ensimmäiselle road-tripille matkalla kohti parempia metsästysmaita. Ja tähän ideaan perustuukin sitten koko elokuvan hauskuus ja viihdearvo katsojille. Kaikki kun menee päin prinkkalaa, tavalla tai toisella, mutta siitä huolimatta saadaan se kuuluisa onnellinen loppu. Elokuva arvioinnin näkökulmasta on sanottava, että Croodit täyttää lupauksensa freesimmästä otteesta perhe-elämän esittelystä valkokankaalla. Luvassa oli riittävästi jännitystä, tiukkoja paikkoja, upeita maisemia sekä moraalista opetusta siitä, että perhe on paras – joskin erittäin joustavalla määritteellä. Suosittelen leffaa kaikille kivikaudesta ja mannerlaattojen liikkumisesta kiinnostuneille. Mutta ennen suurempaa innostusta, on hyvä muistaa, että kyseessä ei ole mikään opetusleffa, vaan perheanimaatio. Minulla ainakin oli hauskaa ja jännitystä rintakehässä vaikka muille jakaa.\nP.s. Mikäli kaipaat leffakokemukselle lopputöräystä, istu ihan loppuun asti. Ja mikäli vakuutuit DreamWorks Animationin uusimmasta tulokkaasta jäät varmaan yhtä mielenkiinnolla kuin minä odottamaan heidän seuraavia tuotoksiaan kuten rallikuskin urasta haaveilevan etanan tarinaa (Turbo), Madagaskarin pingviininen omaa elokuvaa (The Penguins of Madagascar) tai Lohikäärmeen treenausopasta osaa 2 (How to Train Your Dragon 2). Toivottavasti Croodien perhe-elämä saa jatkoa ja pääsee osaltaa Kung Fu Pandan ja Shrekin kaltaisten animaatioklassikoiden joukkoon. Ja tämä ei ole mikään aprillipila.\nfeedback\tOsastot: Animaatio, Kevyttä katseltavaa, Leffat


Holiday Club Kuusamo Tropiikki Aprtments (Kuusamo, Suomi) | Expedia.fi\nHoliday Club Kuusamo Tropiikki Aprtments, Kuusamo Holiday Club Kuusamo Tropiikki Aprtments, Kuusamo\nMajoitusliikkeen Holiday Club Kuusamo Tropiikki Aprtments yleiskuvaus\nKylpyläntie 5, Kuusamo, Northern Finland\nSuosittu kohdePuisto5 min ajomatka\nSuosittu kohdeKuusamon kirkko7 min ajomatka\nLentokenttäKuusamo (KAO)8 min ajomatka\nSuosittu kohdePyhavaaran Nature Reserve22 min ajomatka\nHuoneisto, 1 makuuhuone (45 m2)\nKuvia huoneesta Huoneisto, 1 makuuhuone (45 m2)\nRuoka ja juoma – Keittiö, jossa on liesi, uuni, mikroaaltouuni ja astianpesukone\nKylpyhuone – Yksityinen kylpyhuone, jossa on kylpytakit ja suihku\nKuvia huoneesta Studio (32 m2)\nKuvia huoneesta Huoneisto, 2 makuuhuonetta, Sauna (70 m2)\nKuvia huoneesta Huoneisto, 2 makuuhuonetta, Sauna (50 m2)\nKuvia huoneesta Huoneisto, 2 makuuhuonetta, Sauna (82 m2)\nKuvia huoneesta Huoneisto, 2 makuuhuonetta, Sauna (51 m2)\nKuvia huoneesta Huoneisto, 2 makuuhuonetta, Sauna (60 m2)\nKuvia huoneesta Huoneisto, 2 makuuhuonetta, Sauna (64 m2)\nKuvia huoneesta Huoneisto, 2 makuuhuonetta, Sauna (69 m2)\nHoliday Club Kuusamo Tropiikki Aprtments sijaitsee golfkentän vieressä. Rukan laskettelurinteet ja Rukan hyppyrimäet ovat hyviä kohteita, jos kaipaat aktiivisempaa lomaa, ja jos haluat tutustua alueen luontoon, lisää Pyhavaaran Nature Reserve ja Juhannuskallion Nature Reserve listallesi.\nKuusamo: näytä lisää huoneistohotelleja\nPuisto - 5 min ajomatka\nKuusamon kirkko - 7 min ajomatka\nJuhannuskallion Nature Reserve - 23 min ajomatka\nRukan laskettelurinteet - 23 min ajomatka\nKuusamo (KAO) – 8 minuutin ajomatka\nTämä rannalla sijaitseva huoneistohotelli tarjoaa asiakkaittensa käyttöön saunan ja kylpyläpalvelut. Jokainen huoneisto on keittiö, jossa on uuni, liesi, mikroaaltouuni ja astianpesukone. Asiakkaiden käytössä on taulutelevisio, DVD-soitin sekä pesukone/kuivausrumpu ja kahvin-/teenkeitin.\nHoliday Club Kuusamo Tropiikki Aprtments tarjoaa 118 huonetta, joissa on pesukone/kuivausrumpu ja DVD-soitin. Tämän 3,5 tähden huoneistohotellin huoneissa on keittiö, jossa on liesi, mikroaaltouuni, astiat/ruokailuvälineet ja astianpesukone. Kylpyhuoneista löytyy suihku.\nKäytössäsi on sisäuima-allas ja lastenallas. Muihin vapaa-ajan palveluihin kuuluu sauna.\nSisäänkirjautuminen kello 18.00–5.30 välisenä aikana\nVoinko peruuttaa varaukseni majoitusliikkeeseen Holiday Club Kuusamo Tropiikki Aprtments ilmaiseksi ja saada täyden hyvityksen?\nKyllä, Holiday Club Kuusamo Tropiikki Aprtments tarjoaa ilmaisen peruutuksen tiettyjen huoneiden kohdalla. Tarkista majoitusliikkeen Holiday Club Kuusamo Tropiikki Aprtments peruutuskäytännöt sivustoltamme saadaksesi lisätietoja mahdollisista vaatimuksista ja poikkeuksista.\nKuinka paljon maksaa yöpyminen majoitusliikkeessä Holiday Club Kuusamo Tropiikki Aprtments?\n3.3.2021 löydetyt hinnat majoitusliikkeessä Holiday Club Kuusamo Tropiikki Aprtments tulopäivälle 6.3.2021 ovat alkaen 311 € per yö per kaksi aikuista, mukaan lukien verot ja maksut. Tämä hinta perustuu viimeisten 24 tunnin aikana löydettyyn alimpaan yöhintaan seuraavien 30 päivän aikana tapahtuville yöpymisille. Hinnat saattavat muuttua. Valitse haluamasi päivät nähdäksesi tarkemmat hinnat.\nOnko majoitusliikkeessä Holiday Club Kuusamo Tropiikki Aprtments uima-allas?\nOnko Holiday Club Kuusamo Tropiikki Aprtments lemmikkiystävällinen?\nKuinka paljon pysäköinti maksaa majoitusliikkeessä Holiday Club Kuusamo Tropiikki Aprtments?\nMihin aikaan majoitusliikkeen Holiday Club Kuusamo Tropiikki Aprtments sisäänkirjautuminen on?\nSisään voi kirjautua kello 18.00–5.30 välisenä aikana.\nMihin aikaan majoitusliikkeen Holiday Club Kuusamo Tropiikki Aprtments uloskirjautuminen on?\nMissä Holiday Club Kuusamo Tropiikki Aprtments sijaitsee?\nPuisto on 4,5 kilometrin päässä tästä rannalla sijaitsevasta huoneistohotellista. Kuusamon kirkko ja Pyhavaaran Nature Reserve sijaitsevat 20 kilometrin päässä. Rukan laskettelurinteet ja Juhannuskallion Nature Reserve ovat myös 25 kilometrin päässä.\nArvosana 4 - Hyvä. 7 kautta 10 arvostelua


Hossan retkeilyalueen kävijätutkimus 2011-2012 | julkaisut.metsa.fi\nJulkaisusarja: Metsähallituksen luonnonsuojelujulkaisuja. Sarja B 173\nISBN: 978-952-446-973-9 (pdf)\nVuonna 1979 perustettu Hossan retkeilyalue sijaitsee Kainuussa, Suomussalmen kunnan pohjoisosassa. Retkeilyalueen pinta-ala on 8 955 ha, josta 8 835 ha kuuluu Natura 2000 -suojelualueverkostoon. Hossassa vierailee vuosittain noin 50 000 kävijää, joista suurin osa on suomalaisia.\nHossan retkeilyalueen kävijätutkimuksen aineisto kerättiin vuosina 2011 ja 2012, kahdessa eri osassa. Kesä- ja syyskävijöitä tavoiteltiin 16.5.–28.9.2011, talvikävijöiden mielipiteitä kartoitettiin 21.2.–11.4.2012. Kävijätutkimuksella saatiin selville kävijöiden kokemuksia ja mielipiteitä retkeilyalueen hoidosta ja kehittämistarpeista. Tutkimuksessa selvisi myös kävijärakenne ja käytön alueellinen ja ajallinen jakautuminen. Lisäksi selvitettiin kävijöiden rahankäyttöä ja sen paikallistaloudellisia vaikutuksia sekä mielipiteitä Hossan retkeilyalueen kalastusjärjestelyistä.\nKävijöistä 84 % yöpyi alueella. Suosituimmat käyntikohteet olivat luontokeskus, Huosilampi ja Värikallion kalliomaalaukset. Päiväkävijät viipyivät alueella keskimäärin 4,7 tuntia, yöpyjät noin kolme vuorokautta. Suurin kävijäryhmä oli 45–54-vuotiaat. Useimmiten retkeilyalueelle saavuttiin 2–5 hengen ryhmässä, joka koostui oman perheen jäsenistä.\nTärkeimpiä syitä saapua Hossan retkeilyalueelle olivat maisemat, luonnon kokeminen, rentoutuminen, yhdessäolo oman seurueen kanssa, poissaolo melusta ja saasteista ja henkinen hyvinvointi. Suosituimmat harrastukset retkeilyalueella olivat retkeily, kalastus, luonnon tarkkailu ja eväsretkeily.\nKävijöiden odotukset täyttyivät retkeilyalueella hyvin. Käytettyjen palveluiden laatuun ja määrään oltiin tyytyväisiä. Kiitosta keräsivät erityisesti leirintäalueen palvelut, retkeilyalueen polttopuuhuolto, pysäköintipaikat, tulentekopaikat ja laavut sekä maiseman vaihtelevuus. Eniten kehitettävää olisi jätehuollon toteuttamisessa ja ohjauksessa, erityistarpeiden huomioonottamisessa ja reittien opasteissa ja viitoituksissa.\nKalastajat pitivät tärkeinä saalisvarmuutta, omaa rauhaa ja kaunista ympäristöä. Tyytyväisimpiä oltiin kalastuslupien saatavuuteen ja tyytymättömimpiä saalisvarmuuteen.\nHossan retkeilyalueen kävijöiden rahankäytön paikallistaloudelliset kokonaisvaikutukset olivat noin 2,3 miljoonaa euroa ja 31 henkilötyövuotta vuoden 2011 käyntimäärällä laskien.\nb173 (1.9 MB, pdf)


Kohti omaehtoista työelämää - Blogivirta.fi\nTänään on 12.12.2018 12:43 ja nimipäiviään viettävät: Tuovi ja Tove. Käytämme EVÄSTEITÄ | MOBIILIVERSIO M.BLOGIVIRTA.FI\n» Lue blogi... Julkaistu: 18.02.2018 09:11 · Päivitetty: 18.02.2018 09:16\nHallituksen ituksen "aktiivimalli" työllisyysasteen nostamiseksi ja työttämänä olevien aktivoimiseksi työnhakuun - vaikka työpaikkoja ei ole edes tarjolla - on saanut vastaansa kansalaisaloitteen ja työntekijäjärjestöjen murskaavan kritiikin. SAK:n puheenjohtaja Jarkko Eloranta puhui A-studiossa 15.2. 2018 "ihmiskokeista" ja ehdotti että mallia ei aktivoitaisi vielä vaan sitä pyrittäisiin parantamaan, muuttamaan todellisuutta ja yhteisen hyvinvoinnin lähtökohtia paremmin vastaavaksi. Minusta näyttää siltä, että työttömyyden hoitamiseen liittyvässä mallissa on useampiakin perustuslakimme kanssa ristiriidassa olevia arvoja ja asenteita. Perustuslakimme 6. pykälän mukaan "Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella." Sen 10. pykälän mukaan "Jokaisen yksityiselämä, kunnia ja kotirauha on turvattu. Henkilötietojen suojasta säädetään tarkemmin lailla." Perustuslain 7. pykälän mukaan "Jokaisella on oikeus elämään sekä henkilökohtaiseen vapauteen, koskemattomuuteen ja turvallisuuteen." Lain 18. pykälä sanoo oikeudesta työhön: "Jokaisella on oikeus lain mukaan hankkia toimeentulonsa valitsemallaan työllä, ammatilla tai elinkeinolla. Julkisen vallan on huolehdittava työvoiman suojelusta. Julkisen vallan on edistettävä työllisyyttä ja pyrittävä turvaamaan jokaiselle oikeus työhön. Oikeudesta työllistävään koulutukseen säädetään lailla." Kun hallituksen "aktiivimalli on saanut niin kielteisen vastaanoton, lain toteutumista ja seurantaa valmistelevissa elimissä on laista alettu käyttää nimitystä "omaehtoisen työnhaun malli" (ministeri Lindström A-studion työttömyyttä käsitelleessä ohjelmassa 15.2. 2018, 38. minuutin kohdalla) . Omaehtoisuus ei kuitenkaan voi perustua minkäänlaiseen ulkopuoliseen pakkoon. Kyllä se tietenkin edellyttää vasuuntuntoa kanssaihmistä ja laillista yhteiskuntajärjestystä kohtaan, mutta lähtökohtana on omista arvoista ja asenteista lähtevä tulkinta. Omaehtoisuus sisältää tämän lisäksi myös eheyden, autenttisuuden ja - mikäli mahdollista - yhteisön rikastuttamisen tunteen saavuttamisen - sen että voi olla hyödyksi, voi saada tunnustusta ja turvata vähintäinkin oma olemassaolonsa, luovasta panoksesta puhumattakaan. Omaehtoisuus kuuluu työn ja aktiviteetin vapauttamisen maailmaan, ei sen kahlitsemiseen. Kysyä voidaan, miltä näyttäisi aidosti omaehtoisen työllistämisen malli. Perustuslakimme asettaa työn mahdollistamisesta yksiselitteisesti vastuun yhteiskunnalle itselleen, ei yksittäiselle työnhakijalle. Jos työn saaminen ei syystä tai toisesta onnistu. rangaistusten ja velvoitteiden on kohdistuttava yhteiskuntarakenteeseen itseensä, ei yksittäiseen kansalaiseen. Työttömyysturva on se vähimmäistaso, joka on ehdottomasti turvattava. Se ei kuitenkaan vielä takaa perustuslain hengen toteutumista. Kun tältä pohjalta katsellaan työn saamisen ja tarjoamisen kokonaisuutta, konkreettisten toimien pitää suuntautua yhteiskunnan oman vastuun kasvattamiseen. Jos työtä "vapailla markkinoilla" siis yrityksissä ei ole tarjolla, yhteiskunnan on työtä järjestettävä. Työstä toki ei olekaan puutetta: julkinen sektori ja sen työntekijät ovat hukkua työn paljouteen ja tekemisen tarpeisiin. Työvoimatoimistot ovat "aktiivimallin" seurauksena oikeasti hätää kärsimässä näennäisen työnhaun aiheuttaman ja sen synnyttämän hakemushimalajan purkamisessa. Todellistakin työtä on tarjolla palveluissa, lastenhoidosta vanhustenhoitoon, infran kunnossapitämisestä ympäristönhoitoon. Kansalaistoiminnan sektori tarvitsisi työntekijöitä vaikka kuinkan paljon. Perustuslaki ei puhu rahasta mitään, työnteon oikeutuksen toteuttamisesta kuitenkin painokkaasti. Työttömille voidaan tarjota työtä oman valinnan mukaan julkisen sektorin tehtäväalueelta silloin kun yritysmaailma osoittautuu kykenemättömäksi vastaamaan kansalaisen omien ja yhteiskunnallisten tarpeiden tyydyttämiseen. Euroopan Unionin oloissa valtiolla ei ole samanlaista oikeutta rahantekoon kuin aikaisemmin, ennen Euroopan Unioniin ja sen rahaliittoon liittymistä. Kun työttömyyden ja työnteon oikeutuksen ongelma koskee koko mannerta, muutoksia on saatava itse Unionin suuria hankkeita estävien peruskirjojen sisältöön ja yhteisiin tavoitteisiin. Itsenäinen valtio ja rahapoliittisesti itsenäinen Eurooppa ei voi ajautua konkurssiin. Niin kauan kuin muutoksia ei ole saatu parlamentaarisesti aikaan - todennäköisesti se on jopa mahdotonta - on uskallettava rikkoa järjettömiä sääntöjä ja tehtävä tarpeelliset satsaukset velaksi. Raha onkin tällä hetkellä lähes ilmaista. Suuret valtiot kuten Saksa saavat lainaa maksutta ja jopa korvausta siitä että ottavat velkaa. Rahaa on vaikka millä mitalla, outo tilanne kuivaa vain markkinoiden varaan rakentuvan maailman kyvyttömyyttä vastata todelloisiin tarpeisiin ja täyttää rakenteissa ja palveluissa olevia aukkoja. Euroopan Unionin massiivinen määrällinen elvytys on ollut nostamassa myös Suomen taloutta kasvu-uralle, vaikka tätä seikkaa ei valtionvarainministeri analyysissaan sanallakaan mainitse. Määrällinen elvytys valtioiden kautta ja niiden hankeisiin suunnattuna olisi saattanut poistaa työttömyyden ja joukon muitakin makrotason ongelmia jo nyt, mutta Unionin omat, ideologisesti uusliberalismin suuntaan painottuneet peruskirjat esitävät tehokkaasti tällaiset ratkaisut. Siis: kun työttömyysturvaan perustuva määräaika on tullut täyteen, on vastuun työpaikan saamisesta siirryttävä julkisyhteisön so. valtion, kuntien ja mahdollisesti myös tulevien maakuntien vastuulle. Ammattiliitot ja työyhteisöt voivat heti aloittaa työvoimatarpeen kartoituksen omassa työyhteisössään ja omalla toimialallaan. Kansalaisjärjestöt voivat ilmoittautua vastaanottamaan työntekijöitä omaan toimintaansa; tehtäviin voidaan hakeutua aitojen omaehtoisten tavoitteiden pohjalta. Koulutuksesa olevat puutteet korjataan koulutuksella työsuhteen sisällä. Alan vaihto mahdollistetaan niin, että työpaikkaa voi vaihtaa oikean suunnan löytämiseksi elämälleen. Lyhyesti: omaehtoisuuteen ja sen täyteen tunnistamiseen perustuva yhteiskunta - perustuslakimme ei aseta tälle esteitä vaan tukee sitä - on se tulevaisuuden malli, johon pohjoismaiseen hyvinvointimalliin perustuva ajattelutapa, asenteet ja arvot ohjaavat uusliberalismin perusteista irtautuvaa ja yhteiseen hyvinvointiin, vastuunottoon ja aktivointiin tähtäävää uutta hallitusta. Saammeko joskus sellaisen?\nAvainsanat: kansalaisaloite julkinen jarkko ikä itsenäinen hätä hyvinvointi hukkua henki hankkia hallitus eurooppa eheys ehdotus aseta asema arvo alkuperä omaehtoisuus yritys yhteisö yhteiskunta voi velka vastuu vastata varaa vapaus vammainen valtio valinta vaihto vaihtaa uskonto tälläiset työvoima työstä työpaikka työntekijä työ tunne tulkinta toukokuu todellisuus tilanne tehtävä tavoite tarvita tarve tarjota talous sääntöjä syy suomi suoja studio sisältää sektori saksa sak saada rikkoa raha puheenjohtaja poistaa pitää perustuva perustuslaki parantaa palvelu outo ongelma oikeus ohjelma näyttää markkinat malli maakunta lindström laina käyttää kysyä kunta kunnia koulutus korvaus korjata koko kasvu kasvatus kansalainen sosialidemokratia sopimusyhteiskunta sekatalous produktiivisuus osallistaminen


Yamaha MT-09 900 cm³ 2015 - Kannus - Moottoripyörä - Nettimoto\nKuin uusi. Myyn vähäisen käytön vuoksi. Pyörä virheetön. Ulkonäköä paranneltu rekisterikilventelineellä ja etuvisiirillä. ( Vakio osat mukaan ) Vaihtoa voi ehdottaa traktorimönkijään.\nKuin uusi. Myyn vähäisen käytön vuoksi. Pyörä virheetön.\nUlkonäköä paranneltu rekisterikilventelineellä ja etuvisiirillä. ( Vakio osat mukaan )\nVaihtoa voi ehdottaa traktorimönkijään.\nYamaha MT-09 900cm³, '15, 15tkm\nYamaha MT-09 900cm³, '16, 7tkm\nNettimoto ID 2167566


Ulkomaalaisia kohtaan peli\nTässä ilmainen verkossa peli saat ulkomaalaisten sisälle laatikot, jotta he voivat palata planeetalle. Voit tehdä tämän, voit poistaa lohkojen klikkaamalla hiirellä. Tee ulkomaalainen tai syksyllä rullaa alas ruutuun. Jos et onnistu tai saat kiinni, voit kokeilla niin monta kertaa kuin haluat. Sinulla on myös ratkaisuja eri tasoilla päävalikossa.\nTämä peli on pelattu 7216 kertaa verkossa. Ranking 3308 ja parhaat nettipelit.\nPelattu 7216 kertaa\nHauska kyky peli, irrota lohkot siten, että ulkomaalainen putoaa ruutuun. Ulkomaalaisten peli, kyky pelit palikoilla, laita ulkomaalaisen ruutuun voittaa pelin.\nMikä on tämä peli noin? Tämä on vapaa peli nimeltä Ulkomaalaisia Kohtaan selaimeesi ilman ladata tai asentaa mitään, se on täysin luotettava. Tältä sivustolta voit pelata ilmaiseksi tämän flash Taitopelit nimeltään Ulkomaalaisia Kohtaan. Ja muistakaa tämä on vapaa peli nimeltä Ulkomaalaisia Kohtaan ja se liittyy Taitopelit. Uusi peli Ulkomaalaisia Kohtaan on yksi parhaista peleistä Taitopelit löydät ja voit jakaa sen ystäviesi ja yhteystietoja sosiaalisia verkostoja. Tämä on online-peli ja videopeli nimeltä Ulkomaalaisia Kohtaan että me sinut pelaamaan, nauttia ja oppia siitä sekä jakaa kommentteja ja ystävien sosiaalisia verkostoja.


Paikallisen sopimisen jatko ratkeaa tänään: ”Odotettu pannukakku”\n03.03.2021 klo 13:05\nPaikallinen sopiminen työpaikoilla hiertää sekä hallituspuolueiden että työmarkkinajärjestöjen välejä. EERO LIESIMAA\nPaikallinen sopiminen on osoittautunut hankalaksi sanapariksi pääministeri Sanna Marinin (sd) hallitukselle, vaikka sen kehittäminen on selkeästi mainittu nykyisessä hallitusohjelmassa.\nAsiaa pohtineelle työryhmälle annettu aika tehdä asiasta esitys loppuu tänään keskiviikkona kello 14.30 alkavassa kokouksessa. Mutta sopua ei ole syntynyt, vaikka neuvotteluja käytiin vielä tiistaina.\nOngelma on miten järjestäytymättömät eli työnantajaliittoihin kuulumattomat yritykset saataisiin paikallisen sopimisen piiriin.\nPalkansaajapuoli on pitänyt esillä vaihtoehtoa, jonka mukaan paikallinen sopiminen hoidettaisiin työehtosopimuksilla, kun taas työnantajapuoli - Elinkeinoelämän keskusliitto EK ja Suomen Yrittäjät (SY) - haluaa kirjauttaa asian lakiin.\nJa kuten tällaisissa neuvotteluissa usein käy, on paikallisesta sopimisesta sopiminen kilpistynyt myös yksittäiseen konkreettiseen sanaan, ja se on ”luottamusmies”.\n– Se on avainkysymys, työnantajapuolelta todetaan tiukasti.\nPalkansaajarintama haluaa henkilöstön edustajaksi paikalliseen sopimiseen luottamusmiehen, työnantajien mielestä tehtävää voisi hoitaa kuka tahansa henkilökunnan valitsema henkilö.\nEsimerkiksi Suomen Yrittäjät on perustellut kantaansa sillä, että kaikissa yrityksissä ei ole erillistä luottamusmiestä\nAy-liike puolestaan haluaa pitää kiinni nykyisestä luottamusmiesjärjestelmästä, sillä sen kautta neuvotteluvalta pysyy jatkossakin liittojen jäsenillä.\nNeuvotteluissa olisi Iltalehden tietojen mukaan esitetty, että alle kymmenen henkilön yrityksissä, joissa ei ole valittua luottamusmiestä, voisi koko henkilöstö toimia sopijaosapuolena. Suuremmissa yrityksissä luottamusmiehen tulisi edelleen olla työehtosopimuksen solmineen työntekijäliiton jäsen.\n– Luottamusmiesjärjestelmää ja luottamusmiehen valintaoikeutta vahvistetaan täsmentämällä lainsäädäntöä yleissitovuuskentässä, ehdotuksessa todetaan.\nTyönantajapuolella ei keskiviikkoaamuna ollut enää suuria toiveita työryhmän iltapäivän kokouksen suhteen.\n– Tämä on odotettu pannukakku, ei tosiaan mikään yllätys, työnantajapuolelta kommentoidaan.\nTyöryhmän työtä läheltä seurannut henkilö puolestaan laittaa ”pannukakun” juuri työnantajapuolen syyksi - sieltä ei hänen mukaansa ole löytynyt aitoa neuvotteluhalua.\n– EK ja Suomen Yrittäjät ovat tyrmänneet homman aika suoralta kädeltä.\nLuonnollisesti sekä työnantaja- että työntekijäpuolet syyttävät toisiaan, että neuvottelut ovat jumiutuneet vastapuolen liian järkähtämättömään asenteeseen.\n– Jos haluaa vain oikeuksia eikä lainkaan velvollisuuksia, niin ei siinä jää pöydälle paljon neuvoteltavaa, palkansaajapuolelta todetaan työnantajien asenteesta.\n– Ay-liike puolustaa epätoivoisesti jo mennyttä maailmaa, koska se pelkää oman valta-asemansa menettämistä, työnantajat moittivat.\nTyönantajapuolella on myös koettu ongelmalliseksi työryhmän vetäjä, työministeri Tuula Haataisen (sd) valtiosihteeri Ville Kopra. Hän on aikaisemmin toiminut muun muassa SDP:n ex-puheenjohtaja Jutta Urpilaisen erityisavustajana - ja on työnantajien mielestä liian lähellä ay-liikettä ja SDP:tä.\nPaikallinen sopiminen onkin mitä suurimmassa määrin poliittinen kädenvääntö hallituksen sisällä erityisesti duunaripuolue SDP:n (SAK) ja yrittäjäpuolue keskustan (SY/EK) välillä.\n– Työnantajapuolella ja keskustassa ei ole liikkumahalua. Ja se ihmetyttää, sillä kyseessä on yrittäjille tärkeä asia, Iltalehdelle kuvaillaan.\n– Keskustalla ei ole mitään syytä puolueen nykytilanteessa antaa tässä asiassa periksi. Nykyinen taloustilanne on kauhea paikka monelle puolueen yrittäjäjäsenelle. Myös puheenjohtaja Annika Saarikko on linjannut paikallisen sopimisen olevan keskustalle tärkeä tavoite, toinen neuvotteluja seurannut sanoo.\nKeskustan linja on luonnollisesti hankala ammattiyhdistysliikettä lähellä olevalle pääministeripuolue SDP:lle.\n– Voi olla vaikea selittää äänestäjille, miksi duunaripuolue olisi ehdoin tahdoin huonontamassa työntekijöiden ja ay-liikkeen neuvotteluasemaa, palkansaajapuolella pohditaan.\n– Jos työryhmä ei saa esitystä aikaiseksi, niin ei tilanne ainakaan muutu helpommaksi, jos paikallinen sopiminen viedään ministeripöytään. Silloin joudutaan jatkuvasti käymään kysymässä eduskuntaryhmän kantaa asioihin, työryhmän neuvotteluja seurannut sanoo.\nElinkeinoministeri Mika Lintilä (kesk) on aikaisemmin todennut, että jos työryhmä ei saa esitystä aikaiseksi, paikallinen sopiminen otetaan käsittelyyn hallituksen puoliväliriihessä huhtikuussa.\nTosin työnantajapuolella arvioidaan, että työryhmälle päätetään antaa nyt iltapäivän kokouksessa jatkoaikaa - juuri siksi, että paikallista sopimista ei tarvitse käsitellä puoliväliriihessä.\n– Näin ongelma lakaistaan pois kehysriihen alta. Jos paikallinen sopiminen tulisi kehyspöytään, se olisi yksi isoimpia poliittisia vääntöjä.\nMyös palkansaajissa uskotaan paikallisesta sopimisesta päättämisen siirtyvän ”jonnekin eteenpäin”.\n– Ei tämä ole kovin vauhdikkaasti edennyt, eikä jatkokaan kovin ripeältä vaikuta.\nSopu paikallisesta sopimisesta siirtyy jälleen – EK: ”Ei valitettavasti suuri yllätys”Keskusta vaatii vauhtia paikallisen sopimisen uudistamiseen: ”Pitkä marssi alkaa puuduttaa”Minna Helle: Paikallisesti sovittiin työehtosopimusten ylityksiä enemmän kuin alituksia


Lännen Median juttu MV-lehdestä toi palkinnon Sanomalehtien Liitolta - Keskisuomalainen\nKotimaa 12.05.2016 12:00\nLännen Median juttu MV-lehdestä toi palkinnon Sanomalehtien Liitolta\nKeskisuomalaisen pääkirjoitustoimittaja Tapani Luotola palkittiin Sanomalehtien Liiton näkökulmajuttujen sarjassa. Kuva: Risto Aalto\nJuha Vainion Lännen Medialle kirjoittama juttu "Vihasivusto tienaa yritysten mainoksilla" voitti parhaan uutisjutun palkinnon Sanomalehtien Liiton kilpailussa. Liiton mukaan jutulla oli yhteiskunnallista vaikuttavuutta, sillä sen julkaisun jälkeen tunnetut suomalaisyritykset vetivät mainoksensa pois MV-lehden sivuilta.\nFeature-sarjan voitti Lapin Kansassa ja Pohjolan Sanomissa julkaistu Risto Pyykön juttu "Isän nimeen", joka käsitteli urheilua ja maahanmuuttokeskustelua. Näkökulmajuttujen sarjassa palkittiin globaalia ruokaturvaa käsittelevä "Keitossa on pian kärpänen" -juttu, jonka kirjoitti Tapani Luotola ja julkaisi Keskisuomalainen.\nLisäksi liitto jakoi palkintoja Parhaat sivut -sarjoissa. Niissä lehdet kilpailivat alle tai yli 10 000 kappaleen levikkiluokissa.


Pikkaraisen tuomiossa sittenkin jotain järkeä? « Kiekkoaktivisti\nTagged as: Ilkka Pikkarainen, Ville Nieminen Comments Off\nhelmikuu 27th, 2013 - 14:57\nEiköhän Pelicansin protestissa vedota siihen että videokuvan perusteella Pikkaraisen taklaus ei kohdistu päähän. Toisesta hidastuksesta näkee aika selvästi että Pikkarainen ajaa kädet alhaalla olkapää olkapäätä vasten. Täten on käytännössä mahdotonta että Pikkaraisen olkapää, saati sitten kyynärpää osuisi Humlia päähän. Varmasti Pelicansissakin ollaan sitä mieltä että törkeistä päähänkohdistuneista taklauksista kovat tuomiot ovat paikallaan, mutta tämä ei sitä ole. Sillä jos se olisi osunut päähän niin Humlia olisi ihan oikeasti sattunut ja lujaa.\nhelmikuu 27th, 2013 - 15:59\nSiitä voi tietenkin olla montaa mieltä, että osuiko taklaus päähän. Itse en videon perusteella sitä osaa varmaksi sanoa, Humlin pelin jatkaminen tietenkin viittaa siihen, että ei osunut. Mutta teon perusteellahan näitä kai pitäisi arvioida. Oletettavasti kurinpitäjä Liusjärvi on ollut täysin varma asiastaan.\nhelmikuu 27th, 2013 - 15:01\nAivan liian kova tuomio. Jos pelaaja jota ajetaan pystyyn pelaa seuraavassa vaihdossa kuin ei mitää ikinä olisi tapahtunutkaan. Vituttaa suorastaan Pikkaraisen puolesta. Kuinka paljon Hjallis tuleekaan maksamaan että jokerit vältäävät tuomion ajettuaan Peltosen seinään.\nMun mielestäni rangaistuksen pitäisi olla sellainen että jos pelaaja loukkaantuu (A) kolmen ottelun ajaks niin panna on kolme peliä. (B) Jos pelaaja loukkaantuu 30 pelin ajaksi niin tuomiona on se 30 ottelua pannaa.\nJa tappluista se vanha 5min rangaistus aivan kuin NHL tuomitsee.\nMut tämmönen lakipelle tuomitsee joka on ei oo pelannut C-nuoria korkeammalla koskaan. Niin voi olla vaikea puuttua asioiden oikeisiin tuomioiden kovuuteen.\nhelmikuu 27th, 2013 - 16:09\nEdelleen oleellista on teko, ei se pelaako taklattava seuraavassa vaihdossa vai lopettaako uransa aivovammaan. Olisi aina pitänytkin olla oleellista, mutta kaikki nämä vuodet on menty seurauksen, julkisen paineen, protestien ja Helsinki-keskeisyyden ristitulessa. Tietenkin tässä tapauksessa suurimmaksi osaksi ratkaisee osuiko videon perusteella päähän vai ei.\nNordlundin tilanteesta olen oikeastaan sillä kannalla, että taklaus oli sinällään puhdas, korkeintaan hivenen ylikova. Peltosen vakava loukkaantuminen taas johtui olemattomasta valmistautumisesta taklaukseen ja pään osumisesta kovaan pleksiin.\nSiitä samaa mieltä, että kurinpitäjällä pitäisi olla lajista jotain omiakin näyttöjä ja sen myötä arvovaltaa. Mutta kukapa tekijämies tuollaiseen paskaduunin lähtisi, kun Vuoriselta ja liigalta yleensä ei saa siihen mitään selkänojaa, vaan korkeintaan pomot vetävät mattoa jalkojen alta jyräämällä päätösten yli.\nPelicansin sponsorit – olkaa kiekkokaupunkilaisia! » « Voisiko kokemus ratkaista?


Messu- ja tapahtumalogistiikka | Kuehne+Nagel\nMessu- ja tapahtumalogistiikka\nKansainvälistä tapahtumakuljetusten suunnittelua ja koordinointia – paikallisella asiantuntemuksella.\nOletko osallistumassa messuille ja haluat kertoa tuotteistasi mahdollisille ostajille ympäri maailman? Vai oletko kiinnostunut live-tapahtuman järjestämisestä tuhansille ihmisille. Olemme kokenut logistiikkakumppani ja olemme täällä tukeaksesi sinua onnistuneen tapahtuman suunnittelussa ja toteutuksessa. Joka vuosi palvelemme näytteilleasettajia yli tuhannessa näyttely- tai messutapahtumassa. Kattava kokemuksemme varmistaa sen, että tapahtumakuljetuksesi saa onnistuneen lopputuloksen.\nOlemme lukuisten suurten messujen ja näyttelyiden virallinen logistiikkakumppani eri puolilla maailmaa. Lisäksi olemme nimetty virallinen huolitsija ja tulliselvittäjä monille huipputason kansainvälisille urheilutapahtumille. Kokemuksemme ansiosta tiedämme, mitä suurella lavalla vaaditaan. Olemme virallinen messuhuolitsija useissa Euroopan suurimmissa messukeskuksissa.\nYli 250 ammattilaisesta koostuvalla tiimillämme on kattava kokemus kaikilla messu- ja tapahtumateollisuuden osa-alueilla aina tuotelanseerauksista orkesterikiertueisiin. Voimme hoitaa myös messuhuolinnan kokonaisuudessaan.\nMeillä on 35 messu- ja tapahtumakuljetuksiin erikoistunutta toimipistettä. Kattava verkostomme tarjoaa siten täyden valikoiman palveluita, jotka tukevat projektisi suunnittelua, koordinointia ja logistiikkavaatimuksia. Tarjoamme myös kuljetuksillesi soveltuvia nopeusvaatimuksia, aikakriittiset lähetykset mukaan lukien.\nVoit luottaa vankkaan ammattitaitoomme ja kokemukseemme kuljetusten, messuhuolinnan, tullausjärjestelyiden ja varastoinnin hoitamisessa.\nKiinnostuitko? Täytä yhteydenottolomake alla tai soita meille 0201 611 611.


Workspace Email -tilin rajoitukset | Työtilan sähköposti - GoDaddy Ohje FI\nSeuraavat rajoitukset koskevat Workspace Email -tilejä:\nSaapuvan postin koko : Saapuvalle sähköpostiviestille on asetettu 30 Mt: n rajoitus, mukaan lukien liitetiedostot, joiden kokorajoitus on yhteensä 20 Mt. Saapuvan postimme palvelin hylkää viestit, joiden koko on yli 30 Mt ja palautusviesti lähetetään lähettäjälle. Vastaanotettavien sähköpostiviestien määrää ei ole rajoitettu. Sinun pitäisi myös yrittää pitää Saapuneet -kansiosi alle 20 000 viestissä, koska niillä voi olla haitallista suorituskykyä.\nLähtevän postin koko (SMTP -välitys) : SMTP: llä lähetettävää sähköpostiviestiä kohden on 30 Mt: n rajoitus, mukaan lukien liitetiedostot, joiden kokorajoitus on yhteensä 20 Mt. Lähtevän postin palvelin hylkää viestit, joiden koko on yli 30 Mt ja josta saat ilmoituksen.\nHuomautus: Vastaanottavan sähköpostipalvelimen kokorajoitukset voivat olla erilaiset. Monet sähköpostipalvelujen tarjoajat ja Internet-palveluntarjoajat hylkäävät sähköpostit, joiden koko on yli 5–10 Mt.\nSMTP-välitykset : SMTP-välitykset: SMTP-välitysten avulla voit lähettää sähköpostiviestejä palvelimiemme kautta käyttäen kolmansien osapuolten asiakasohjelmia, kuten Microsoft Outlook® -palvelua. Roskapostin estämiseksi asetamme sähköpostitiliemme oletuksena 500 SMTP -välitystä päivässä. Tämä sisältää kansainvälisen yrityksen sähköpostisopimukset.\nSähköpostiviestit per kansio : Mikään yksittäinen kansio ei voi ylittää 330 000 sähköpostiviestiä.\nKansiot : Tilillä voi olla enintään 2 000 kansiota.\nLähetetyt viestit : Roskapostin estämiseksi rajoitamme niiden viestien vastaanottajien määrän, joille voit lähettää viestejä, 500: een päivässä. Lähetysrajoitus on 200 / minuutti ja 300 / tunti -lähetysraja. Kaikki jakeluluettelot laajennetaan niiden varsinaisiin vastaanottajaluetteloihin ja mahdolliset kaksoisosoitteet yhdestä sähköpostista poistetaan.\nLähtevän postin koko : Sähköpostiviestillä on 30 Mt: n kokorajoitus, joka sisältää liitetiedostot. Tämä tarkoittaa, että viestisi koko voi olla enintään 30 Mt, mukaan lukien liitetiedostojen koko. Liitetiedostojen kokorajoitus on 20 Mt.\nOsoitteiden lukumäärä : Yhdelle sähköpostiviestille voi olla enintään 100 osoitetta . 100 osoitetta voivat sisältää minkä tahansa yhdistelmän To-, CC- ja BCC -kenttiä. Jos osoitteita on yli 100, kirjoitusikkuna näyttää virheen eikä viestiä lähetetä. Sinun on vähennettävä vastaanottajaluetteloa ja lähetettävä sitten viesti uudelleen.\nVastaanottajien laskeminen: Verkkopohjainen sähköposti laajentaa jakeluluettelot ja aliakset niiden varsinaisiin vastaanottajiin. Kaikki kaksoisosoitteet Vastaanottaja-, Kopio- ja BCC -kentissä poistetaan.\nVertaile sähköpostimarkkinointisuunnitelmia suurten postituslähetysten lähettämistä varten.\nOsoitekirja : Voit lisätä enintään 10 000 yhteystietoa osoitekirjaasi.\nOsoitekirjan tuominen : Voit tuoda kerrallaan enintään 2 000 yhteystietoa.\nJakeluluettelot : Voit lisätä enintään 100 yhteystietoa yhteen jakeluluetteloon.\nJos sinulla on Microsoft 365, katso Microsoft 365 -sähköpostitilin rajoitukset\nLisää lisätallennustila sähköpostitililleni\nPoista sähköposteja Saapuneet -kansiosta\nWorkspace Email -tilin määrittäminen\nIlmaista Workspace Email-tiliä ei enää tueta\nLisää Workspace Email Thunderbirdiin\nPoista Workspace Email -tilit


Saab-uni (31.8.2009) - Jarin Saabit\nSairastuminen Saabiin alkoi unesta ja jälleen olen noita levottomia unia nähnyt. Toissa yönä olin kattelemassa hyväkuntoista ysikuutosta, kunnes katoin sen pohjaa, joka oli kokonaan lahonnut pois. Eikös vain unissani ole hyvä ripaus todellisuuttakin? Nooh, viime yönä sitten olin jossain manner-euroopassa, jossa havaitsin samalla pihalla hopean 99 combin, taisi olla ihan ems-malli, sekä punaisen 99 farmarin. Niin, eihän 99 farmaria koskaan tehty ja 900 farmaristakin on vain joitakin photoshop-kuvia. Minähän en photoshoppaa, koska minulla ei sellaista ohjelmaa ole, mutta minä paintshoppaan. Etenkin nyt, kun näkyni oli niin herättyäni niin elävästi mielessä. Itse asiassa heräsin tuohon uneeni kolmevarttia ennen herätyskelloa, eikä nukuttanut enää yhtään.\nNiin, malliksi otin aiemmin omistamani 99 combin ja tärkein elementti tuossa 99 farmarin perässä oli tuo oopperaikkunoiden kahdentaminen. Siis, että juuri sellaisena sen unessani näin. Toinen juttu, mikä piti piirtäen toteuttaa oli perän lyhentäminen, sillä alkuperäisen combin mitoilla siitä olisi tullut liian pitkä. Ja tässäkin viittaan uneeni, jossa auto oli varsin kompaktin oloinen. No, tässä se nyt on... :D\nUnessani pääsin jututtamaan auton omistajaa, joka ihmetteli suuresti, miten me suomalaiset emme edes tunne moista farmaria olleen markkinoilla. Epäilimmekin tuon olevan Hollannin tehtaan erikoismalli, mutta että sitä kuitenkin oli ihan mallistoon kuuluvana siellä myyty.\n... noin 8 tuntia myöhemmin ...\nOn sen verran hölmön näköinen tuo takasivuikkunaratkaisu, että tässä hieman maltillisempi vedos toteutuksesta...


Vain yksinvaltias voi pelastaa terveydenhuollon\nSuomesta on tullut vastustajien maa, jota kiukuttelijat pompottavat. Samalla tunteen palolla vastustetaan niin liikuntareseptiä, hallituskokoonpanoa kuin Muumimukin vuosiväriäkin. Kukaanhan ei ole kysynyt jokaiselta veronmaksajalta erikseen lupaa yhteenkään näistä päätöksistä. Kamalaa. Eniten äänessä ovat ne, jotka vaativat suvaitsemaan suvaitsemattomuutta ja irtisanoutuvat hyvinvointivaltiosta. Haukotus.\nYksi määrää tahdin\nSosiaali- ja terveydenhuollon johtoon tulee valita yksinvaltias. Ehdokkaat osallistuvat pääsykokeeseen, joka sisältää kysymyksen jokaisesta Trivial Pursuit -lautapelin väriaiheesta. Valittu johtaja päättää kylmän viileästi aivan kaikesta. Annetaanko lapset homo- vai juoppoperheille. Homoille. Sijoitetaanko 200 ex-kansanedustajaa muuntokoulutuksella töihin vanhustenhuoltoon? Kyllä.\nAika tylyä, mutta nyt on tarpeeksi kädet suun ympäri tötteröllä huudeltu tehokkaiden ja halpojen palveluiden perään. Huhuilu on hukkunut eriävien mielipiteiden valtamereen. Samalla tiedetään suurimman vuosilaskun terveysalalle mätkähtävän vältettävissä olevista elintasosairauksista, väärin sijoitetusta henkilökunnasta ja tuntemattomasta syystä hukatuista resursseista.\nItsevaltiaan määräysvallan alla mitään ei tuhlata. Potilas tekee juuri niinkuin sanotaan ja sairaanhoitaja niiata niksauttaa sairastuvalla vain puhuteltaessa. Aivan kuten sata vuotta sitten. Ihanaa.\nAsiakas toimii, terveydenhuolto ei\nPikkulapsellekin on selvää, että tulevaisuuden terve yhteiskunta vetää yhtäköyttä, mutta ei. Suomalainen genotyyppi ei voi nytkään jonottaa hetkeäkään terveyskeskuksessa raivostumatta. Peruspotilas on jo katsonut netistä hoidon vaivaansa, joten koko käynti on tavallaan turha.\nNetti on tiennyt, että esimerkiksi influenssan oireisiin määrätään aina antibioottikuuri. Siitä on tullut fakta, jonka kuka tahansa nettisurffailija tietää paremmin kuin koulutettu sairaanhoitaja.\nPerusoikeutensa tunteville veronmaksajille on turha nikotella itsestään paranevista virustaudeista, levon merkityksestä tai näyttöön perustuvasta hoitotyöstä. He ovat ostaneet terveyspalvelun, eivätkä kuuntele selittelyä. Vastaanotolta selvittyään ainakin puolet heistä jättää määrätyn lääkkeen syömättä ja sovitut terveysmuutokset tekemättä. Terveydenhuolto ei siis toimi.\nTerveysalan asiantuntijoiden äänen vaientaa LIG (Lukisit Itte Googlesta) ja nettiadressi heitä vastaan on jo vetämässä. Terveyspalveluissa asiakas on aina oikeassa, siksi potilaan käytöksestä ei voi valittaa mihinkään. Mitäpä siihen sairaanhoitaja sitten lisäämään kuin kiitos ja anteeksi.\nAnonyymin viisastelun loppu\nAmmattilaiset tarvitsisivat toimivien terveyspalvelujen kehitystyöhön rinnalleen joukon iloisia ja positiivisia kokemusasiantuntijoita. Se on vaikeaa maassa, jonka asukkaiden mielestä mikään ei ole pääsääntöisesti hyvin yhtenäkään päivänä vuodesta. Yksikin vääränvärinen kritiikki saa tummissa riveissä aikaan suoranaisen lottovoittajien huutoraivarin.\nOn aika lopettaa demokratia, kansanäänestykset ja nykyinen terveydenhuolto. Tervetuloa Suomeen Itä-Aasiasta kehitysapuna tuotu yksinvaltiaan terveydenhoitomalli. Onhan puolesta ajattelija parempi vaihtoehto kuin tämä, jossa kaikesta saavat päättää valintastressistä väsähtäneet asiakkaat.\nMeillä uskotaan vielä vakaasti yksilön tietävän mikä hänen terveydelleen on parasta, jos hän osaa laatia nettiadressin. Luultavasti niiden laatijat ovat heitä, jotka eivät voineet pienenä allekirjoittaa yhtään mitään. Tussit olivat ikävästi patterin takana jumissa. Heidän mielestään kansa puhuu mitä vain, kun vetoomuksen takana on puolituhatta anonyymiä allekirjoittajaa ja satatuhatta hiljaista hymistelijää. Tittidii. Nyt siihenkin tulee loppu.\n25/2/2013 12:42:02 am\nIhanan raikasta tekstiä kirjotat. Just hyvä huumoripläjäys kaikenmaailman motkottajille ja vinkujille. Laittaa ajattelemaan kanssa. Anna tulla lisää vaan!\n25/2/2013 12:49:40 am\nKiitos. Sait heti ideasta kiinni, hyvä niin. Pelkäsin, että joku ottaa postauksen vielä ihan tosissaan... ;)\n25/2/2013 12:47:10 am\nMie pistän tämän justiinsa facebookiin. A´vot sie oot hot!\n25/2/2013 12:51:33 am\nOn aina tosi "hottia", kun postaukseni tai blogi-osoitteeni linkataan eteenpäin. Kiitos sinulle siitä.


"?" Asiakaslähtöisyyttä Pyhännän kotihoitoon\nHärmä, Pilvi (2011)\nHarma Pilvi.pdf (564.3Kt)\nOpinnäytetyön kuvaus: Opinnäytetyöni sisältää kuvauksen kansalais- ja aluelähtöisestä kehittämishankkeestani työnantajalleni Pyhännän kunnalle.\nKehittämishankkeeni tarkoituksena oli kerätä Bikva- arviointimenetelmää käyttäen tietoa Pyhännän kunnan vanhustenhuollon kotihoidon asiakaslähtöisyyden\ntoteutumisesta ja käyttää saatua palautetta palveluiden kehittämiseen sekä laatujärjestelmän kehittämiseen. Tarkoituksena oli osoittaa organisaatiolle millainen\nlaatu on asiakkaiden kokemana Pyhännän kunnan vanhustenhuollon kotihoidossa.\nHankkeen tarkoitus oli tarkoitus palvella sekä asiakkaita, ammattilaisia sekä päättäjiä.\nTeoreettinen ja käsitteellinen esittely: Opinnäytetyöni kehittämishanke perustui asiakaslähtöiseen palveluiden kehittämiseen. Sosiaali- ja terveyspalveluissa, niin kuin koko julkisella sektorilla, perusteita asiakaslähtöisyyden kehittämiselle tuo lainsäädäntö sekä valtakunnalliset ohjeet ja suositukset, joiden mukaan palveluja on kehitettävä asiakaslähtöisemmiksi.\nPalvelujen kehittäminen asiakaslähtöiseksi lisää kuntalaisten tyytyväisyyttä palveluihin ja työpaikassa, jossa asiakkaat ovat tyytyväisiä, viihtyy myös henkilökunta.\nMetodologinen esittely: Opinnäytetyöni kehittämishanke toteutettiin kvalitatiivisena eli laadullisena tutkimuksena. Laadullinen tutkimus oli perusteltua,\nkoska asiakaslähtöisyyttä haluttiin tarkastella sisältäpäin eli sellaisena kuin asiakkaat sen kokevat. Tutkimusaineisto kerättiin alhaalta ylöspäin Bikvaarviointimallin mukaisesti. Olen tässä opinnäytetyössäni käsitellyt teoriaa kunnallisten palveluiden näkökulmasta.\nTässä kehittämishankkeessa asiakaslähtöisyys ilmeni käytännön työssä asiakaslähtöisenä toimintana. Niin teoriassa, kuin tässä Bikva- arvioinnissa tunnistettiin asiakaslähtöisyyden keskeisiksi tekijöiksi luottamus ja vuorovaikutus.\nPyhännän kotihoidon vahvuutena nähtiin luotettavat ja työhönsä sitoutuneet työntekijät. Tutkimustuloksena voidaan todeta, että asiakaslähtöisyys toteutuu Pyhännän kotihoidossa hyvin.\nJohtopäätökset: Pyhännän kotihoidossa asiakaslähtöisyys toteutuu asiakkaiden kokemuksen mukaan hyvin, vaikka kehittämistäkin löytyy. Kotihoidon henkilöstön\ntavoitteelliseen koulutukseen on syytä panostaa nyt ja tulevaisuudessa myös Pyhännällä. Laadukkaat palvelut merkitsevät, että henkilökunta on koulutettua ja\nammattitaitoista. Toteutetun hankkeen perusteella seutukunnallisesti yhteneväisiä laatumittareita asiakaslähtöisen kotihoidon toteuttamiseen tarvitaan. Tämän\nopinnäytetyön avulla saatiin tietoa asiakaslähtöisyyden toteutumisesta Pyhännän kotihoidossa. Jatkossa laatutyötä lähdetään kehittämään seutukunnallisen hankkeen avulla.